MURTII GAMTAA AWROOPPAA (EU) IRRAA OROMOON MAAL EEGGATA?

(Dura obsaan dubbisaa xumuraa, eegas ammoo ‘Share’ godhuun dabarsaa) (Saphaloo Kadiiriin) Akkuma beekkamu gamtaan Awrooppaa (EU) dhimma fincila Itoophiyaa keessatti taasifamaa jiruun wal qabatee mootummaan wayyanee tarkaanfii duguuggaa sanyii raawwachuun waan isaan yaaddesse fakkaata. Kanumaaf tahinnaa laata!, Gamtaan Awrooppaa dhaabboollii mirga namoomaaf falman dabalatee kan walgahii hatattamaa yaameef. Gabaasni Gamtaa Awrooppaa kun akka ibsutti walgahii hatattamaa kana Wiixata dhufu gaafa Amajji 11, 2016, Biruuseelitti kan gaggeessu tahuun beekkamee jira. Walgahicha kana irratti biyyoonni miseensa gamtaa Awrooppaa 28 waliin ‘amenisty international’ dabalatee kan irratti argaman tahuu gabaasichi ifoomse. Kanumaan wal qabatee bakka bu’aan Mootummaa Itoophiyaa TPLF’n hogganamuu teessumarratti hirmaachuuf akka hin afeeraminiis gabaasichi dabalee addeesse. Gamtaan Awrooppaa kun haala hamaa biyya Itoophiyaa, naannoo Oromiyaa keessatti tahaa jiru irraa ka’uun murtii hatattamaa dabarsa jedhamee eeggama. Jalqabni bu’ura fincila kanaa karoora master pilaanii qindaawaa Finfinneefi zoonii addaa oromiyaa naannawa Finfinnee akka tahe ni beekkama. Yeroo qonnaan bultoonni miiliyoona 2 ol lafa isaarraa buqqaafamuuf karoorfamu kan dhiigni oromoo tahe dhiisii alagaanuu waan gammadu natti hin fakkaatu. Kana mormuuf barattoonni mana baruumsaa sad. 1ffaa hanga dhaabbiilee barnoota ol aanootti dabalatee hawaasni bal’aan yoo morman badiin maaliree? Kana mormuun ilmaan oromoo haala kamiinuu haqa qabeessa. Eeyyee! Badii hin qaban. Eega badii hin qabaanne maaliif ajjeefaman kan jedhu gaaffii biraati. Biyya hawaasni mirga isaa gaafate itti ajjeefamu tana, hanga lubbuun ilmaan oromoo 150 ol itti wareegamtu, dhiigni qulqulluun kumaatamaa badii malee hanga itti dhangala’u gocha suukanneessaa kana abbaan irree akka dhaabu taasisuuf amma dura dhaabbooliin mirga namoomaa falmuuf dhaabbanne jedhan, mootummaan Ameerkaafi Gamtaan Awrooppaatiis yaalii tokko hin goone ture. Wanni addaa kan dubbataniis tahee tarkaanfiin fudhatame tokko illeen hin jiru. Duuba arra walgahii hatattamsiisuun kun eessa dhufee? Rabbumaatu nuuf dirmate jennuu! Gamtaan Awrooppaa amma wal gahii hatattamaa yaame jedhamu kunuu gar malee orraafate. Garuu haa galatoomu dhimma dhumaatii oromoo bara meeqa akka qalma beeyladaatti gaggeeffamaa ture irraa walgahiin hatattamaa Gamtaa Awrooppaatiin amma yaamamuun isaa kan jalqabaa tahullee, amma hatattamuun isaanii qoftinuu nama gammachiisa. Yeroo garii qalbiin, “Laata lubbuufi dhiigni oromoo kun kan namoota addunyaarra jiranii irraan addaa?” na jechaa turte. Garuu gatii akka qabnuufi gamtummaan keenya yoo cime dhageeytiin keenya akka jiru nuuf mirkaneessa. Haatahuu garuu, baayyee orraafachuun isaanii kun nuti ammallee ija addunyaafi dhaaboolii mirga namoomaa keessa galuuf fagoo kan jirru tahuu baannullee, dantaa nuuf dhabuu isaanii waan mul’isuus natti fakkaata. Mee xinxalaa kaa isinuu! Hanga kana mara dhumnu, iyyinuufi halaaknu, Dhaabooliin mirga namoomaaf dhaabbanne ofiin jedhaniis tahee, riphisuun biyyoota fiinxaaleeyyii yoo dhageyaa didan jedhe malee nu dhagayuu dhabaniiti jedhee yaaduun natti ulfaata. Nama beekaa rafu iyyeensa kee akkamitti dhagayaree? Eeyyee! Gurri sagalee hasaassii nama biraa dhaga’u akkamitti iyyeensaafi waywaata keenya kana hanga ammaa dhagayuu dhabeen eenyuufillee hojii manaa tahuus, deebiin ammoo waan dhagayuu hin barbaanne qofaafi natti fakkata. Maaliif? Dhumaatii Oromoo isaaniis akkuma Wayyaanee faaydaa waan keessaa qabaniifi. Isaan biyya guddinaan badhaate qabanii Itoophiyaa keessaa faaydaa maal barbadaan jechuun ammoo gaaffii gowwaati. Investimentiin wayyaaneen ilmaan oromoo lafa irraa buqqaasuuf barayyu itti karoorsan harki caalaan tan eenyuutiree? Sirna federaalummaa Itoophiyaa eenyuutu ijaare? Isa dhihoo kanaa dhiisiiti, jaarraa 1 fi walakkaa dura ilmaan oromoo dhumee dhiigni lola’ee laga yaa’ee, Oromiyaaniis diigamtee Itoophiyaan akka ijaaramtuuf roga hundaan kan deeggaraa turan biyyoota Awrooppaa tahuu eenyulleen hin mormu. Arrallee akeekaaf kaayyoon isaanii daran fooyya’aa, caaseeffamaa dhufe malee hin jijjiiramne. Biyyi tarsiimoo warra Awrooppaas tahee, Ameerkaa irra akkuma waraabdetti lammii isii akka biqiltuu caamni miidheetti amma suuta mataa ol qabachaa jiruun gombisaa jirtu Itoophiyaa tahuu ni dagattan moo? Seera shoorarkeessitootaa akkuma jiruun fuutee biyya Afrikkaa keessattuu ganfa Afrikkaatiin wareersaa jirtu Itoophiyaa baanan tanaa mitii? Kun waan marti keenya beeknu waan taheef wal nun mormisiisu. Walumaagalatti, Itoophiyaa jechuun Aawrooppaa ykn Ameerkaa teessuma lafaatiin (geographical) Afrikkaa keessatti argamtu jechuu dha. Kanaafuu jarri if diiguuf gonkuma hin karoorsan. 👉 MURTIIN GAMTAA AWROOPPAA MAAL TAHUU MALA? Gaaffii ijoo taateefi dirqama kaafamuu qabduu dha. Yoo waan eegnu hin beekne waan argannuus hin beeknu. Namni waan barbaadu addaan baasee hin beekne waan takka illee hin argatu. Kanaaf murtii Gamtaa Awrooppaa irraa waan eegnu yoo beekne qofa deebii sirrii argachuufi dhabuu keenya beekna jechuu dha. Murtiin Gamtaa Awrooppaa kun dabarsu gaaffiifi fedhii Oromoo bu’ura irraa furuun murtii siranaa kennuu danda’aa laata? tan jattu ammumarraa irratti mari’achuun dursinee daandii adeemsa keenyaa akka barruuf nu gargaara. Nuti ilmaan oromoo jalqaba yoo kaanu mormiifi fincilli taasifamuu jalqabe master pilaanii Finfinnee qofa kan bu’ureeffate ture. Yeroo ammaa immoo kana qofa irratti daanga’ee waan hafe osoo hin taane gara gaaffii mirga abbaa biyyummaati tarkaanfatee jira. Kanaaf murtii gamtaa Awrooppaa kun garaa nu gahaa laata? jennee if gaafachuun keenya osoo guyyaan isaan walgahiif qabatan hin gahin nuti ofuma keenyaaf deebii isaanii akka barru nu godha. Gamtaan Awrooppaa guuza (daboo) dha. Guuzni (daboon) mo’oya namaaf oofa malee wanni addaa kan godhu hin jiru. Guuzni tokko imaama akka saffisu taasisuun hojii nuti yeroo dheeraa itti fudhannu tarii yeroo gabaabsuu danda’a taha malee gonkuma asheeta nun tuttufachiisu. Eeyyee! Gamtaan Awrooppaas dhimma oromoo irratti mari’achuun isaa murtii nuti yeroo ammaa barbaannu gonkuma akka nuuf kennuu danda’utti yaanne taanaan dogoggorre jechuudha. Daboon yoo sanyii siif facaase ykn hagaayitti siif oole waan san booda jiru hanga xumuraatti faana bu’ee callaa gaarii argamsiifatu abbaa dha. Guuzni shiraa kan lafa hin qotamin irratti biyyee gurraattii guuruus akka jiru dagachuun nurra hin jiraatu. Kana hambisuuf ammoo guuzni if keessaa bahee mirqaanaan akka ooyruu tee bal sirraa godhu abbaan guuzaa tajaajilaan bira dhabaachuun dirqama taha. Maraafuu ammoo guuzni tokko eega siif oolee ‘fayyaa dahii’ qaba. Warri Gamtaa Awrooppaas murtiin isaanii maal illee tahu garuu guuzaa nuu ooluuf karoorfachuu isaaniitiif qofa ‘fayyaa haa dahan’. Eeyyee hanganuma qabdi. Yoo kan murtii Gamtaan Awrooppaa walgahicha irratti dabarsuu malu tilmaamnu tahe ammoo hangafoonni: ⏩ Finciltoota harka duwwaa mormii taasisan irratti humna tikaafi waraana guddaa fayyadamuun mootummaa wayyaanee sirrii akka hin taane dubbachuun humna waraanaa kanneen Oromiyaa keessaa akka baasu murtii laachuu mala. ⏩ Lubbuun namoota kana maraa gonkuma bahuun irra hin turre. Lubbuun tun marti kan bahuu dandeesseef ammoo meeshaa waraanaa taaytaa hiriirtootaan walin ginne fayyadamuu humnootii mootummaatiini. Kanaaf mootummaan ajjeechaa kana raawwate seeraan haa gaafatamu mala. ⏩ Dimokraasiin Itoophiyaa bililiqoo (fake dimocracy) tahuu mirkaneessuun, mootummaan biyya bulchu saffisaan rakkoo kana hundee irraa furuun dimokraasiin dhugaa (real dimocracy) akka hojiirra ooluufi bulchiinsi gaariin dafee akka siranu dhiibbaa taasisuu mala. ⏩ Dhumaatii lubbuu kana maraatiif bu’ura kan tahe maaster pilaaniin akka hafuu qabu mootummaa kanarratti dhiibbaa taasisuu, misooma fedhii ummataa giddugala hin godhanne kamuu raawwachuuf ummata dirqisiisuun abbaa irrummaa waan calaqqisuuf kun jijjiiramuu akka qabu murtii laachuu mala, ⏩ Deeggarsaafi liqii gamtaan Awrooppaas tahee biyyoonni miseensoota gamtaa tahaniin mootummaa Itoophiyaatiif godhamaa ture hanga mootummichi kun gochoota akkanaa irraa if qusatuu akka dhaabbatu taasisuuf murtii laachuu mala, ⏩ Miseensootaafi hoggantoonni paartiilee siyaasaa, ilmaan oromoo sababa fincilaniif mana hidhaatti guuraman, gaazexeessoonnifi ‘blogger’oonni hidhaa keessa jiran hatattamaan akka gad lakkifaman gaafachuu mala, ⏩ Dhiibbaafi dhiittaan mirgaa nama Itoophiyaa keessatti lammii biyyaa irra gahaa jiru hatattamaan akka dhaabbatu, akka fooyya’u akkasumaas gochoota farra dimookraasii hawaasni akka lammii sadaffaatti biyyattii keessatti qaanfachaa jiraatu taasisan mara saffisaan akka fooyyeessuu qabu dhidhiibu mala…. fi kan kana fakkaatanii ala waan bahu nattin faakkaatu. (Fayyaa haa dahan ammallee irra deebi’ee) Laata ilmaan Oromoo murtiin yeroo ammaa argachuuf qabsaawaa jiran kanuma? Ani natti hin fakkaatu. Murtiin akkanaa kun Gamtaa Awrooppaatiin laatamuus hojiirra oolmaa isaa ‘hangam takka qabatamaan mirkanaa’a?’ jedheen shakka. Mootummaan wayyaanee hoo murtii kana fudhatee hundeerraa rakkoo furuun hangam nu amansiisa laata? Murtiileen Gamtaa Awrooppaatiin laatamuuf deema jedhamu kun humna ilmaan oromoo qabsottiin ka’aniin kun sodaa Itoophiyaa diiga jedhu irraa ka’uun Oromoo tasgabbeessuufi warraaqsa amma finiinaa jiru kana dhaamsuu qofaaf kan fakkeeffame yoo tahee hoo? jedhanii yaaduuniis gaariidha. Ilmaan oromoo yeroo ammaa fedhiifi hawwiin isaan qabsoo ittiin finiinsaa jiran guddaan hidda gabrummaa ciruun, jirma sirna nama nyaataa ciqqaawuun mootummaa wayyaanee guutumatti ifirraa fonqolchuun injifannoo gonfachuu dha. Turuus dafuus kun ammoo waan hafuu miti. Warraaqsa ilmaan oromoo godhaa jiru madditti murtiin Gamtaa Awrooppaa duskannoo nuuf tahuu ala injifannoo nuti barbaannu akka nu harkaan hin geenye beekuutu nurra jiraata. 👉 OROMOON MAAL GODHUU QABA? Oromoon tasuma if dagachuufi qabsoo isaa itti jiru laaffisuu hin qabu. Walgahii Gamtaa Awrooppaa duraas tahee booda qabsoon ilmaan oromoo daran bifa ijaarameen wajiijamuu qaba. Gamtaan Awrooppaa murtii fedhe haa laatuu, laachuus haa baatuu galmi keenya dhimma isaanii miti. Ka’uumsi keenyaas akka Gamtaan Awrooppaa ajandaa mariifi murtii dhimma keenyaaf qabatuufi mari’atuuf miti. Galmi keenya ifaafi ifatti kan beekkamu tahuus ammaaf tuquu nan barbaachisu. Murtii tahe tokko laachuun Gamtaa Awrooppaa humna dabalataa nuuf tahuu ala galma kaayyoo keenyaa akka hin taane ammaas ammaas hubachuun warraaqsa qabsoo keenyaa haa wajiijnuu. Carraa argamu maratti fayyadamuun humna teenya jaaraa, tooftaa deemsa qabsoo bifa wal fakkaataan jijjiiraa ija guduunfannee, mudhii jabeeffannee itti ajjachuu qofaatu injifannoo cululuqaa nu gonfachiisa. =====Xumure, Galatoomaa.==== #Saphaloo_KadiiAbdulbasit Kedirdir Amajjii 8, 2016 #Oromoprotests


Bidiruu seer-malee baqattoota Itiyoophiyaa 80 oli fa’atee deemu Somaalee gama Kaabaatti qabamee reeffa nama torbaa keessatti argan

Akka bulchootii Somaaliilaandi jedhanitti bidiruun kana, Ammajii 7,2016 Somaalee gama Kaabaatti qabanii silaa naannoo Gulfitti godaanuutti jiran. Somaaliilanditti bulchaan godina Sanaag,Ahmed Abdi Falay waraanii isaanii bidiruu sun keessatti, ”reefa nama torbaa argee jedhee VOAtti hime.”Jarii kun beelaa fi dheebuun dhume.” Kana malee akka jecha Abdiitti eegii bidiru keessaa baasanillee nama Itoophuyaa sadiitti du’e. Somaalota sadii ka seer-malee bidiruutti nama fahanii hujii wanjalaa hojjatanillee sadiitti qabame akka gabaasa bulchoota Piintilaandiitti. Bidiruun sun Bosaasoo gara Garba Diimaa deemuuttti jiraachuu hin oolu. Somaaleen hariyummaa Iraan waliin qabu dhaabdee diplomaota isiillee saatii 72 keessatti biyyaa isiitii baasuuf hajaje. Akka misniteri haajaa alaa Somaalee Dr.Abdulsalma Oomar VOAtti himetti diplomaatii Iraan Somaalee jiran hujii seera alaa hojjachaa turan.Rakkoo sun isaaniilleetti himanii deebii dhaban. Saudii Arebiyaa fi biyyootii Jidduu-Gala Bahaa hedduun hariyummaa Iraan waliin qaban qaata diqqeeffachuu jalqaban.


Qabsoo hooggana hin qabnetti barattoonni fi hojjattoonni teenya dhumaa jirti..

Waan namni hundi erga waggaa 25 ti sodatee bira deemaa ture ilmi Oromoo kun akkatti sodaa tokko malee dhugaa jirtu dubbate dhaggeeffadha. Dhugaan jirtu tana qofa. Qabsoo hoogana hin qabnetti barattoonni fi hojjattoonni teenya dhumaa jirti jedhe. Namni yaada kanaan sirrii miti jedhe diina Oromoo guddaadha. Oromoon yaada nama kanaa hojjirra yoo oolche qofa jedhe amana kan abbaa biyyummaa mirkanneefachuu danda’u.


#OromoProtests Oromo women Say No to TPLF’s Master Plan of Economic monopoly that has forced them to become house maids in foreign land

=============== Ashamaa haarka fuunee jaalatamtotaa fi kabajamtoota ilaaman Oromoo nutii sabboontootnii Oromoo gocha sukkaneessaa ummata Oromoo fi barattoota irratti raawwataa jiruuf gadda keenya agarsifataa dhaamsa tokko wayaaneef dhaamuu barbaanna. Ajeechaa fi reebichii ati ilmaan Oromoo irratti raawwataa jirtuu qabsoo keenya duubatti nun deebisuu injifannoon kan ummata bal’aa Oromooti. Qabsoon itti fufaa nuti harran kana mormii keenya kan mul’isaa jirruu saboota Oromoo, Amaara fi Guraagee walin taanee fincila diddaa gabrummaa didnee jirraa, Oromiyaan haa bilisoomtuu Kuweet irraa,


Hubachiisa !! xalayaa tooftaafi karoora diinni torban dhufuuf baafate

Akkuma beekamu Oromoon gamtaadhaafi tokkummaan FDG gaggeessaara. Kunis qabsoon ummattin keenyaa gaggeessa jiru gara gulantaa haaraatti ceesiseera. Amantaan, lagaan, ilaalchaa siyaasaaf dhimmoota gara garan walqooduu dhiissuun madda cimina qabsoo kana ta’uun isaa iraanfatamuu hin qabu. Dabalataanis gumaachii odeefannoo walidabarsuu, gara OMNfi Facebookn gaggeefamaarulle meeshaa qabsoo keenyaa cimaadha. Gama keennaan kana haa jennu malee diinni keenyas rafee bulaa hin jiru. Halkaniifi guyyaa nuratti hojjachaara. Torbaan darbee asiifi torbaan dhufus baldhinaan haala biiroolee ykb waajjiraalee hunda hammateen walgahii irra deebi’anii gaggeesuudhaaf qophiin xumurameera. Sababni walgahiin amma gaggeefamaa jiruufis: 1ffaa : Walgahiin torbaan lamaan dura gaggeefame galma yaadame akka hin milkaa’in qorannoo waajjira Dhaabaatti gaggeefame irratti waligalameera, Akka kallatiin isaaniif gooftaawwaan isaani obbo Abbaayi Tsahaayyee irraa itti kennameef jeequmsi kun ABOfi farra misoomaattu qindesse jechuudhaan akka hojjataan hundii irratti waliigalu 2ffaa : Walgahii gaggeefame irratti gaaffiiwwaan gara garaa hojjattoota irraa haala qindaa’een dhiyaatan yaani mormitootaa olaantummaa akka argate kan agarsiisuudha. Kun immoo hojiin Dhaabaa waan hin hojjaneef miseensooniis raafamaartuu jechudhaan qorataniiru. Dhimma kana irratti miseensooni cimoon mormii isaani kan ibsani yoo ta’u kan hafan immoo biyyi diigamuudhaaf jechuun afaan guutaniis dubachuu sodaataniiru. Asi irratti dhimma nama gammachiisu miseensoota OPDO ergaa gubbaa itti kename dabarfachuuf sodaa guddaa keessa galaniiru. Maqaa hojjatoota mormii cimaa dhiyeesaniis kennuuf sodaataniiru. Faallaa kana garuu hojjatooni yaada ciccimoo ifaaf haala qindaa’een dhiyeessuudhaan kaayyoo isaanii fashalsiisaaru. Ajeechaan, hidhaafi tumaan waan daa’imman keenya irratti gaggeefamaaruuf nuti kana sodaaf falmii keenyaa irraa boodatti hin deebinu jedhaniiru. 3ffaa : Miseensooni OPDO toora isaani akka ifaan ibsan taasisuuf. Kana jechuun miseensooni OPDO hedduun ragaa kenuun, gaafiiwwaan cimoo ta’an dhiyeesuun ergama dhaabaa akka iraanfataniif yeroo amma immoo ykn toraa Dhaabbatichaa deeggaruun waltajjii gara garaa irratti sagalee isaani ol kaasuun dubbachuu ykn immoo farreen nageenyaa waliin hojjachuuf kan filattanis daandii nagayaa isiiniif hawwina jedhaniiru. Karoora Torbaan dhufuu 1. Guyyaa Wiixataan dura miseensoota Dhaabaa kophaatti walitti qabuun waadaa seensisuu. Yaanni kennamu qabu baldhinaan akka ta’u dhimmota ijoo keessaa muraasin lubbu namaa dabarteefi qabeenyaa mancaa’eef gaddineerra. Haa ta’uu malee farreen nageenyaafi shororkeessitoonni jeequmsa kana keessaa harka qaban seeratti akka dhiyaatan dhimma kana tasgabbeessuuf tarkaanfiin mootummaan fudhate sirriidhaaf seera qabeessa akka jedhani miseensoota dhaabaaf ergamni kennameera. 2. Guyyaa Wixataa (2/05/2008) Waajjiraaleen hunduu hojjatoota mari’achiisu qabu jedhameera • Walgahii irratti hojjatoonni gamtaan akka yaada cimaa hin dhiyeessine galma gara garaatti addaan qooduun mari’achiisuu; • Hojjatoota armaan dura yaada cimaa dhiyeessan akka dhimma kana keessa hin gallee hiriyyoota isaaniin akka gorfaman itti himameera. yoo ta’uu baate rakkoon akka muudatuniis akeekkachiifni keessa keessa kenameera; • Akka hojjattooni bilisaan yaada isaani hin ibsineef sodaachisuufi TV akka waraabamu murteesuudhaan akka qaama biraatti ragaan darbee hin kennamneef namoonni dhimma kana hordofan moggaafamaniiru • Miseensoonni yeroo dheera fudhachuun akka yaada kennan mari’atameera. • Ragaalee guutuu (maqaa, teessoo, bilbilaaf kkf) hojjjatoota walgahii irratti dubbatan dabarsanii kennuuf waadaa seenaniiru. Dhimma kana kan qindeessan hooggantoota waajjiraaleeti. • Qaama biraa irraa hojjatoota waajjiraale kan hin ta’in namoonni muraasaa haala walgahiin ittin gaggeefame akka madaalaniif ramadamaniiru. Dhimmoota kana yaada keessa galchuudhaan nuti maal? haala kamiin? Yeroo kam raawwachuudhaan karoorri isaani akka galma hin geenne gochuudhaan dhukkubbi mataa itti cimsina? Daa’imman, shamarran, dargaggoota qeerroofi manguddoota keenya bira dhaabanna? Yeroo murteessaa irra geenneerra . taayitaaf biddeena tigireen akka hambaatti nuuf kennitu moo, dhiiga lammii keenyaattu nuuf caala? Gaheen keenya • Walgahiin osoo hin jalqabne lammiiwwaan keenya kan mirgaa isaaniif osoo haala nagayaan falmatan mootummaan abbaa irree rasaasaan ajjeeseef yaadanna(kadhannaa) sammuu akka gaggeefamu gaafachuu, harka keenya ol kaasuudhaan mormii agarsiisuu, • Hojjatoota waajjiraa keessani malee kan biraa akka isinitti hin makaminee gochuudhaan kan isaan akka hordofaniif ramadatan baasuu( ari’uu) • Waan gaggeefamu hunda maloota gara garaan sagalees ta’ee vidoo waraabuu; • Akkuma isaan yaadan , nuttis ragaalee namoota OPDO deeggaruudhaan dubbatanii fotoo isaanis dabalachuudhaan qabachuu qabna • Yeroo isaan dubbatan hundi keenya itti gungumuudhaan rifachiisuu, itti kolfuu fi kkf gochuudhaan akka isaan yaada isaani hin ibsane taasisuu • Hojjatoota yaada isaani mormu yoo dubbatan harka rukutuudhaan hamilee isaani cimsuu Xumura irratti tokkummaa saba keenyaa diiguudhaaf yeroo ammaa ballinaan irratti hojjachaaru. Kanaafu hojjataanis ta’ee hooggansi biddeenaaf jedhee dhugaa jirtu jallisuudhaan isaan waliin shubbisuu barbaadu jiraanaan. Lafeen gootota keenyaa kan dhimma kanaaf wareegamanii isin haa waraantu, bishaan isin dhugdan akka dhiiga isaanitti isinnit haa hadhaawu, foon isin nyaatan foon isaani kan rasaasaan rukutamee cite lafa dhayee isintti haa ta’uu. Garaaf jetani sammuu keessan hin gurgurinaa. Sababa kanaan saba keessanis lubbu keessanis akka dhabuu dandeesan yaadaadhaa.


Biriteen Lammiiwwan Ishee Itiyoopiyaatti Imalan Akka of Eeggatan Akeekkachiiste

WASHINGTON, DC — VOA Guraandhala 13 fi 14 naannoo shaashamanneetti humnootii mootummaa fi namoota hidhannoo qaban gidduutti walitti buu’iinsi ka’uu isaan namoonni hedduun du’uun waan gabaafameef utuu gamasitti hin imalin dura of eeggannoon akka godhamu mootummaan Briteen lammiiwwan isaa akeekkachiisee jira. Naannoo Gambeelaa ka Sudan kibbaa waliin wal daangessu Dima, Goge fi Etang kanneen fakkaataniif daangaa sudan kibbaa irraa fageenya kiiloo meetera 10 irraa akka fagaatan illee lammiiwwan isaa akeekkachiisee jira. Naannolee Oromiyaa keessattis yeroo dhiyoo qabee hookkarri ka’e lubbuu namaa galaafataa daandiinis cufamaa jira. Gamasitti illee utuu hin imalin dura haala jiruuf odeeffannoo akka argatan bakka jamaan itti wal ga’ee jiruuf naannolee mormiin itti geggeeffamu irraa illee akka fagaatan mootummaan Briteen lammiiwwan isaaf akeekkachiisa kenneera. Waggaa waggaatti lammiiwwan Briteen kuma 20 ta’an Itiyoopiyaa kan daawwatan ennaa ta’u daawwannaaleen kunis rakkoo malee geggeessamaa kan ture ta’uu marsariitii mootummaa Biriteen irratti ibsi maxxanfame kun beeksisee jira


INJIFANNOON GALANI! Kabajamaa Abbaa Duulaa Gammadaafi Obbo Warqinaa Gabayyoo imala jaarsummaaf gara Shaashamanneetti taasisaniif milkii dhaban. Uummata oonnatee mirga abbaa biyyummaafi bilisummaa dhiigaan bitachuuf bulluqee ka’e jaarsummaadhaan qabbaneessuuf kan deeman kabajamoonni aanga’oonni mootummaa kun nama loltoota hedduun marsamanii dhaqanillee uummanni isin faana taa’uun OPDOf beekamtii kennuutti waan lakkaa’amuuf, lamuu lammataas OPDO ijaan arguu akka hinbarbaanne uummatichi waan dhugoomseef salphatanii galaniiru. Hubadhaa! 1. Uummanni Oromoo kana booda gurra ittiin OPDO dhaaga’u hinqabu; hinqabatus. 2. Uummata kana booda bilisummaa malee kan deebii isaaf kennuu tasumaa hinjiru. 3. Dhiigaan Oromoo ta’anii bobaa Wayyaanee jala kan jiran utuu qabsoo Oromootti dabalamanii amma yeroosaati… Sabni Oromoo dhugaa waan qabuuf ni injifata; Waaqayyos waliin jira!! Jaalleewan keenya baga uummanni Oromoo Shashamannee isin salphisan; baga nagaan Finfinneetti deebitan!!


A birth of dictatorship in egalitarian democratic society and its dark politics: The Oromo  case

By Leenjiso Horo February 2016 The Oromo society is an open, democratic and egalitarian society. Its institutions were and have been democratic. The idea of dictator or reliance on one individual or on a few individuals is alien to this society since the time immemorial. True to this, the founders of the Oromo Liberation Front (OLF) organized the OLF as a democratic organization on the basis of collective leadership. In this society and this organization decision-making are collective. The OLF has set up organizational structure, its institutions, its composition, and its roles and responsibilities on the basis of collective leadership. In Oromo society collective leadership means collective decision-making, collective action, collective authority, collective responsibility, and collective accountability. Democracy, egalitarianism, and collective leadership are the values of the Oromo people. Collective decision making has been playing increasingly significant and very important role in the Oromo society since the time immemorial. However, since 1999 the Oromo values have been undermined and abandoned by the current leadership and it established dictatorship in the OLF. Individual has become a sole decision maker. Such individual decision making has disrupted personal relationships and comradeship among the members, fragmented and compartmentalized the OLF. It has destroyed the built in trusting relationships within the organization members. In the Oromo society to resolve serious issues in the society and in an organization, it requires the collective voices of leadership, individual members, the communities, the population, the experts and creative thinkers in the society and organization. The current leadership is not only disinterested in the collective leadership and method of resolving conflicts but it rejected them altogether. The Chairman, Dawud Ibsa, purposefully recruited individuals who are poorly learned about Oromo culture and poorly informed about Oromo ethos, values, and poorly understood about the objective of the OLF. The recruits are the Abyssinianized Oromo nationals. It is these culturally, socially, and politically abyssinianized Oromo national who have occupied the position of leadership in the OLF since 1999. They do not differentiate between the struggle for “Ethiopian Democratization” or establishing “Transitional government of Ethiopia” and the struggle for independence of Oromiyaa. These recruits obey this dictatorial leadership; legitimize it; become its messengers and defend its misdeeds. They are faithful to one man-to Secretary-General, Dawud Ibsa. They dance to whatever the Chairman Daawud Ibsaa and his Deputies tell them to dance to. It does not matter what, they dance. It is these individuals who blindly follow his and his associates’ guide. One should know that blind loyalty, blind obedience and blind submission to an individual or a few individuals is the most dangerous thing that can happen to any organization or to any nation. This is how dictatorship comes into being. And it is what has been happening in the OLF since 1999. 1 Now, we have a leadership with one leg in Oromiyaa and another leg in Ethiopia. It looks around as to which side is strong enough to jump to. That is, it is ready to capitulate to whoever is strong. Capitulation is clearly part of its agenda with its abandonment of the country and the struggle. This means, it is a leadership with full of contradictions. It says one thing and does the opposite. It copied this dual characters or dual political positions from Abyssinians, particularly from Derg and TPLF regimes. It is not long enough to forget Derg’s regime. Recall, the Derg’s political propaganda. In words, it used to preach socialism but in deeds it had worked against what socialism stands for. It destroyed those who truly believes in socialism. Similarly today Derg’s successor, the TPLF has been mouthing democracy and federalism in words. On the contrary, in action, in deeds it has been fighting against the concept of democracy and federalism. It has been destroying any think that stands for democracy and federalism. Similarly, the current OLF leadership, under Dawud Ibsa, has been and is preaching independence of Oromiyaa in words but in action it has been fighting against it for democratization of Ethiopia and for establishment of “transitional government of Ethiopia”. In words, it preaches the need for the unity of Oromo nationalists but in action it has been and is fighting against the unity of the Oromo nationalists. It has become obstacle to unity. Again in words, during fundraising campaigns it dances, claps hands and shouts bravo OLA! OLA is fighting. But in action, it has already decimated and ruined OLA-the fighting force for independence of Oromiyaa. What one has to understand is that this leadership’s words and its action contradicts each other. It says one thing and does another thing. Here this article relates an essay by Professor Gene Sharp, titled From Dictatorship to Democracy to the current leadership of the OLF. In that essay Professor Sharp relates A Fourteenth Century Chinese parable by Liu-Ji-the “Monkey Master” fable to dictatorship. The essay addresses how to remove dictators from power through non-violent struggle. Dictators always stay in power through undermining constitution and laws of a country, undermining institutions, commit murder, threaten, intimidation, rigging elections, through dividing society. You also well know dictators create their own loyalists in the society or in an organization those nationals who voluntary submit to dictators; obey them; legitimize them; become messenger for them and defend their misdeeds. This article relates the essence of this essay to the current leadership of the OLF. Here below is extraction from part three of the essay. Read it objectively. Here is it: In the feudal state of Chu an old man survived by keeping monkeys in his service. The people of Chu called him “ju gong” (monkey master). Each morning, the old man would assemble the monkeys in his courtyard, and order the eldest one to lead the others to the mountains to gather fruits from bushes and trees. It was the rule that each monkey had to give one-tenth of his collection to the old man. Those who failed to do so would be ruthlessly flogged. All the monkeys suffered bitterly, but dared not complain. One day, a small monkey asked the other monkeys: “Did the old man plant all the fruit trees and bushes?” The others said: “No, they grew naturally.” The small monkey further asked: “Can’t we take the fruits without the old man’s permission?” The others replied: “Yes, we all can.” The 2 small monkey continued: “Then, why should we depend on the old man; why must we all serve him?” Before the small monkey was able to finish his statement, all the monkeys suddenly became enlightened and awakened. On the same night, watching that the old man had fallen asleep, the monkeys tore down all the barricades of the stockade in which they were confined, and destroyed the stockade entirely. They also took the fruits the old man had in storage, brought all with them to the woods, and never returned. The old man finally died of starvation. Yu-li-zi says, “Some men in the world rule their people by tricks and not by righteous principles. Aren’t they just like the monkey master? They are not aware of their muddle-headedness. As soon as their people become enlightened, their tricks no longer work.” What has to be learned from the “Monkey Master” fable is this: The leadership of the Oromo Liberation Front (OLF) under Dawud Ibsa leadership has become dictator since 1999. It staying in office more than its term limit. It undermine the constitution of the OLF. The OLF constitution states in Afaan Oromoo (Oromiffaa) in these terms: “Hayyu Dureen (HD) GUMII SABAA tiin miseensota ofii keessaa waggaa afuriif filama. Si’a lama caalaa walitti aansee filamuu hin danda’u.” And it goes on “I/A Hayyu Duree KOREE HOJII RAAWWACHIIFTU, GUMII SABAA tiin miseensota ofii keessaa waggaa afuriif filamee I/A H/D KOREE HOJII RAAWWACHIIFTU ta’a. Si’a lamaa ol walitti aansee itti aanummaatti hin filamu.” This leadership has trampled the constitution and laws of the Oromo Liberation Front (OLF) under its feet. Not only this, it has also trampled the rights of the members under its feet. With these, it undermined the intent and purpose of the constitution. It has become itself a replica of Abyssinians. It has become above the constitution and laws of the OLF and in fact violating the traditional term limit set in the Gadaa System of governance. The simple truth is this, to stay in office through manipulation beyond the term limit set in the constitution is the very negation of democracy. That is, this leadership’s action is contrary to the practice of democracy and justice. It has usurped constitutional power from legislative (Gumii Sabaa abbreviated as GS). In so doing, it has planted a seed of darkness for the future independent Oromiyaa. For instance, colonization is a foreign usurpation of the sovereignty and natural independence of a country. Similarly, domestically assuming power illegally is a usurpation of the constitution. With this difference, a usurper can never have right on his/her side. Usurpation is to get into the possession of what another has right to. For instance, if a president of a country bypassed the legislative branch on the issues in which the legislative body constitutionally has authority over is a usurpation. And the president is said to have usurped the power of the legislative. On the other hand, if the usurper extends his/her terms of office beyond what constitutionally prescribes to him/her is to add tyranny to the usurpation. In this case, such a leadership is not a leadership that the constitution and law appointed. He/her should not entitle to the name president or Chairman or Secretary-General. Here, one must clearly understand that usurpation is the exercise of power which another has a right to, so tyranny is the exercise of power beyond right, 3 which nobody can have a right to ( e.g. intimidate, revenge, murder, imposing ones will, ones rule on others). Daawud Ibsaa has long usurped the constitution of the OLF. Now, he and his Deputies have terminated the constitutional term of office and extended their terms of office. This means, on top of usurpation, they added tyranny. Hence, this leadership is a usurper tyrant. It is a monstrous insult to the members of the OLF and to the Oromo people by this clique to pretend that the members of the OLF and the Oromo people would submit to its power of usurper. The plain truth is, the Secretary-General Dawud Ibsa and his Deputies Secretaries are illegally holding the office of the OLF and hence they are illegal and illegitimate. This leadership must evacuate the leadership office for the new generation of leadership. It created a mechanism to split the OLF. First it abandoned the country, the struggle, the Oromo Liberation Army and the Oromo people. It became dependent on external power. So, it is out of reach. Second, it abandoned the Kaayyooo (objective goal) of Oromo struggle for Ethiopian empire democratization. Then, it left the Oromo Liberation Army (OLA) for ruin. In fact, it crippled the fighting capacity of the OLA. Not only this, it is decapitated because it flee the country. With abandonment of objective goal of the OLF for Ethiopian democratization, the OLF members split. The split is between the struggle for Ethiopian democratization and the struggle for independence of Oromiyaa. With the split, it attracted to its membership the Habashanized Oromo nationals. Today, its support base are these Habashanized Oromo nationals. The first breed of dictators in the history of national Liberation struggle One may wonder as to what kind of leadership is this. Here, it is important to understand that this leadership is not a revolutionary leadership whose entire soul and life are devoted to the independence of Oromiyaa and the liberation of its people. It is not a leadership inspired by patriotic spirit of nationalism to fight. Rather it is a dry, disingenuous, rigid, heartless, self- centered, manipulative, and egotistical clique who by accidental mistake of history climbed to the top position of the leadership of the OLF. Its primary aim has been and is simply to weaken the OLF from within so as to undermine the struggle for independence of Oromiyaa and replace it with democratization of empire Ethiopia. As it is clear to all, this clique has weakened, undermined, and completely crippled Executive Committee (Koree Hojii Raawwachiiftu abbreviated as KHR) and legislative (GS) and then replaced them by itself in the name of Office of Secretary-General (Waajjia Hayyu Duree abbreviated as WHD). Dawud Ibsa and his deputies-Bultum Biyyoo and Dhugaasaa Bakakkoo superimposed their will on the constitution of 4 the OLF. They intervened illegally through laying claim, themselves, to be the authorized legislators. In this way, this clique undermined these institutions. It is important to understand that it is the legislative, the executive, and other institutions that the members of a nation unite under and combine together and stick together into one coherent living body. For these, institutions are the soul that give form, life, and unity for the society. But the current opportunist leadership, under Dawud Ibsa and his deputies, has dissolved these institutions that the founders of the OLF had created and served the struggle for years. By Daawuud Ibsaa’s and his deputies’, interferences, these institutions have been made to fail from discharging their duties and responsibilities. With the failure of executive (KHR) and legislative (GS) to discharge their duties and responsibilities, then the failure of the OLF as an organization has become clear and visible. In this case, the OLF is no longer capable of defending its members, its people, their people’s properties, resources and their country (Oromiyaa) from the enemy. Today, because of this clique there is no longer a functional executive (KHR) and National Council (GS) of the OLF. Hence, these institutions exist only in name, but functionally do not exist. The plain truth is, have these institutions exist and active, according to the constitution of the OLF, this leadership could have been removed from the position of leadership a long time ago. It is time for the members of the OLF to dissolve the Office of Secretary-General (WHD) and elect another one. This dictatorial tyrant clique has to go. In the like of “Monkey Master” story, this current leadership of the OLF has become a master over members who declared loyalty, obedience, and allegiance to it. As the “Monkey Master” kept on sending the monkeys to mountain to collect fruits from bushes and trees, so this dictator leadership, since it split the OLF has been sending its loyalist members to the Oromo public to collect money in the name of ‘Guyyaa Gootoota Oromoo’, Guyyaa WBO’, ‘Fincila Diddaa Garbummaa’ and now in the name of Qeerroo. None of the collected money has ever gone to build, organize and arm the OLA. Had this money been used for organizational purpose, a millions of OLA fighters could have been organized, trained, armed and led into battle to fight the enemy across Oromiyaa. Oromiyaa could have been independent by this time. The problem is and has been, the cliques in the leadership are kleptocrats who by the accidental mistake of history climbed to the top position of leadership of the OLF. These cliques have been sending the money to a black hole. Whoever ask question as to where the money has been going, would be threatened, intimidated, humiliated, deprived information, isolated and even expelled from the membership. It can even physically harm one, if it has a chance and a capability to do so. Because of these, many of its members dare not to ask. It is a leadership without accountability, and responsibility for its action and commitment to the objective goal of the Oromo struggle. Since it assumed the leadership of the OLF, it has been imposing its will on its loyalists, even intimidating members who ask questions. Asking question is considered by it as a threat to it. Having reach the top and left for exile, it detached from the country, the people, the Liberation Army and so it failed to lead the struggle. When a member asks a question about the wisdom of staying in foreign country, it got paranoid thinking that questioner is trying to knock it down. As a consequence, it has developed a fear, caused by deep insecurities that its misdeeds may be unmasked. When confronted, it convinces itself and its followers that the problems are neither its fault nor its responsibility. It looks for scapegoats to blame on for its misdeeds. Using its 5 political position in the organization, it attacks who questions it. It forces its loyalist members to accept its distortions, causing entire loyalists to lose touch with reality. At this stage, such leadership is vulnerable to making grandiose mistakes. Mistakes such as making alliance with alien organizations of different political objectives putting one’s own organization’s existence at risk. Hence, with its formation of PAFD and its invitation to the fascist “current government of Ethiopia” to join it in establishment of “Transitional government of Ethiopia” this leadership has put the existence of the OLF at risk. Its distortions convince it that it is doing nothing wrong. The OLF has a long fraternal relationship with the colonized nations and nationalities. Hence, in principle it supports forming alliance. That is, it supports a voluntary and honest alliance of the peoples of the empire that have similar political objective with the Oromo people but not for establishing “Transitional government of Ethiopia. The PAFD, the organization that Dawud Ibsa helped organize has called upon the “current regime of Ethiopia”, the fascist regime that has been and still is swimming in the rivers of the blood of Oromo children, men and women to join it in establishing the “transitional government of Ethiopia”. Surely, the Oromo people and the Oromo nationalists fight this by fire and sword. It is a fascist genocidal regime that has been shedding the blood of our people. It is a regime that is soaked in the blood of Oromo children, men and women it has slaughtered. It is absurd, repulsive, and abominable to call upon the genocidist colonialist regime to join in establishing “transitional government” with the people under its genocide. This idea is promoted by the current clique in the leadership of the OLF. This is a leadership that has an inflated idea of itself and of its political position in the organization. As a result, it has become ego-inflated, narcissistic and arrogant. It undercut the Berlin Agreement and run to form alliance with alien forces. It attacks, intimidates individuals and groups that question its style of leadership, its incompetence and its poor decision-making. While making alliance in establishing PAFD, Dawud Ibsa as a chairman of the OLF singlehandedly along with his Deputies demolished and burned down the bridge to reconciliation and unity of all Oromo nationalist political organizations built at Berlin Conference. The loyalists of this clique of the leadership of the OLF must ask themselves fundamental questions. The first question should be: Isn’t this leadership just like the monkey master? In addition, ask about where the fund collected in the name of WBO, Guyyaa Gootoota Oromo, and Fincila Diddaa Garbummaa have been going. Ask as to why hundreds of thousands of OLA is not organized to fight. Ask why this leadership lives in exile since it hold the position of leadership of the OLF. Ask what this leadership has ever positively accomplished since it hold the position of leadership in 1999. Ask it, if Oromiyaa can be liberated without it. With all these questions, you will become enlightened and awakened. Then this leadership’s tricks and deceit no longer work on you and you will certainly liberate yourselves from shackles of this false leadership who lives on you, through tricks. Once this happened, this clique has no option but to go. You should ask questions. You should tear down this clique’s dictatorship and its ideology of empire federalization. We cannot keep silent forever about the crimes of this leadership, the 6 crimes that have been unfolding before our own eyes. For these crimes are committed against the people in the name of people; against struggle in the name of struggle; against unity in the name of unity; against the OLF in the name of the OLF; against OLA in the name of OLA. You should not be the victims of lies, deceit, fabrication and tricks of this exiled leadership. We all know, what has been paralyzed the OLF and the Oromo struggle is internal, not external. The truth is, it is this current leadership in exile that paralyzed the OLF and the struggle. It brought divisions after division within the OLF. No Oromo media outlets and bloggers have ever asked this leadership, as to why it has been and still is in exile while the enemy has been and still is swimming in the rivers of the blood of Oromo children, men and women. The fact is, some Oromo bloggers have been unwilling to post articles critical to this clique of leadership living in exile on their weblog. The question is then as to what is the difference between the Oromo bloggers and Media and bloggers under the TPLF; Medias and bloggers under Isaias Afwerki’s regime; the media, under Mengistu Hailemariam’s Military regime and Emperor Haile Selassie’s regime. I fail to see their difference. All of them subordinated themselves to whoever is at the top. All of them unquestioningly, uncritically and blindly glorify such leadership. This is how dictators control media outlets and bloggers. Again, one may ask as to why the Oromo bloggers suffocate the truth, facts, and idea critical about the current clique leadership of the OLF from reaching the Oromo public. To do so can be simply interpreted as a defense of a leadership standing on the wrong side of history. I belief, truth is like the sun, like the air which are the same for all to have access to. Facts, evidences, truth and ideas are in the domain of public. They belong to all. Hence, to deprive the truth, facts, ideas and information from reaching the public is tantamount to suffocating the public. One should not condemn TPLF for controlling Medias and bloggers while one is subject to the same thing on the other side. Such action is also a way of undermining democracy. In order to help and nurture democracy to emerge, blossom, and flourish, it is important to adorn truth, facts, ideas and information sincerely and fool no one by shutting doors to them to prevent them from reaching the public. Shutting doors to truth, to facts, and to ideas are what some Oromo bloggers have been doing. This is the Abyssinians way, not the Oromo way. It is a way of serving dictators. Now the time has come for the Oromo bloggers to dare to cherish truth; to dare to cherish facts, to dare to cherish ideas, to dare to cherish information and not to fear them. The basic common sense is media outlets and bloggers have to be independent. In the end, remember, Oromiyaa will be liberated with or without you. Think seriously, this clique in leadership is just like a ‘Monkey Master’. It is using you as ‘Monkey Master’ had used monkeys for his own advantage. It is time for this clique on the leadership hierarchy of the OLF to go. The Oromo struggle, the OLF, the Oromo people and Oromiyaa need a new revolutionary leadership- a leadership that can restore the lost independence to Oromiyaa. For this, our people and struggle need a unity leadership; a nationally united leadership. This struggle of ours has already produced a generation- a generation capability of leadership to lead this struggle to its final conclusion to the independence of Oromiyaa. Now, it is this new generation’s turn to take the leadership of the OLF and the struggle for liberation of its people and the independence of its country. Ours must be a generation that help the new generation to take leadership. So we have to render leadership to the new generation. It must be swift. We must begin now. Oromiyaa Shall be Free! 7


Ibsa Gumii Sabaa ABO Tokkoomee

Adda Bilisummaa Oromoo (ABO) Oromo Liberation Front (OLF) IBSA GUMII SABAA ABO Hoogganoota Ol’aanoo ABO Gadaa Darbee fi Kanneen Qondaalota Dhaabaa Sadarkaa Adda Addaa Irra Turan ABO-tti Makaman: Dhaabni keenna ABOn, falmaa qabsoo kan diina waliin godhamu jabinaan irra aanuuf, tokkummaa qabsaawotaa fi mooraa qabsoo ABO kan sababaalee adda addaatiin haphatte deebisee jabeessuuf, akeeka kana hujii duraa godhatee garaa kutannoon irratti hojjataa ture; ammas itti jira. Haga akeekni kun dhugoomee mooraan dhaaba keennaa bakkatti deebituu fi jabaatutti tattaafiin kun ittuma fufee hojjatama. Akkuma beekamu dhaabni ABO qabsoo bara dheeraa gochaa ture keessatti, qabsaawonni dhaaba kanaa tokkummaan, jaalalaan, walii yaaduu fi hafuura jaallummaatiin akka waliin qabsaawaa turan beekamadha. Haa ta’u malee, baroota kurna lamaan irra as dabarre kana sababaalee adda addaatiin gurmuun qabsaawota mooraa ABO haphataa fi faca’aa dhufuun waanuma dirreetti mul’atuu fi nama yaachisuudha. Ta’uus, haala faca’iinsaa fi haphatinsa mooraa kanaa irra aanuuf, akkasumaas tokkummaa fi humna miseensotaa cimsuuf hujiileen haga yoonaa hojjatamee fi milkiin irraa argamees boonsaa fi abdachiisaadha. Walgahii GS Gurraandhala 14, 2016 godhame irratti; Hoogganoonni Gumii Sabaa ABO (kanneen yeroo ammaa hujii dhaabaa irra jiran) irratti; miseensonni ABO kanneen qaama hooggana gadaa dabree (Gumii Sabaa fi Shanee-Gumii), akkasuma qondaalonnii fi ajajoonni sadarkaa adda addaatti gaafatama hujii dhaabaa irra turan, miseensonni ajajoota WBO hedduu fi Miseensonni Gammeeyyiin ABO walgahicha kana irratti argamuun dhaaba isaanii ABO-tti deebi’uu fi qooda qabsoo kan irraa eeggamu bahachuuf qophii ta’uu isaanii walgahicha duratti mirkanneessan. Hoogganoonni, qondaalonni fi miseensonni kun, kanneen yeroo dheeraaf dhaaba ABO keessatti qabsaawuun wareega qaalii umrii isaanii guutuu qabsoo kanaaf baasan waan ta’aniif, ar’allee dhaabaa fi qabsoo keessatti deebi’anii wareega barbaachisu baasuuf qophii ta’uun isaanii kun nuu fi ummata keennaafillee injifannoo guddaa fi kan nu boonsu ta’ee argama. Kanuma waliin haalli falmii abbaa biyyummaa kan yeroo ammaa Oromiyaa keessatti deemuu fi wareegni qaaliin ilmaan keennaan baafamaa jiru kun kan nama teessisuu fi usaniituma hidhii xuuxxatan osoo hin taane, kan itti dirmatanii fi dirqama lammummaa bahatan waan ta’eef, sochii kana maddii dhaabbachuuf mooraan ABO tokkoomuu fi jabaachuu qaba. Isa kana dhugoomsuuf ammoo qoodni qabsaawotaa fi ummata Oromoo murteessaa waan ta’eef akka dhaabaa fi qabsoo keessanitti dirmattan yaaminsa itti aanu kana qabsaawota Oromoo fi ummata Oromotiif goona. Jaallan; miseensonni, qondaalonnii fi hoogganoonni ABO, kanneen qabsoo bilisummaa Oromoof godhamu keessatti waliin hirmaanee falmaa yeroo dheeraa irratti dabarsine, kan sababaalee adda addaatiin dhaaba keessaa baatan, kan dhaaba keessan ABO fi qabsoo ummata Oromoo osoo jaalatin dirqamtanii waan gootan dhabuun mana keessanitti deebitanii taa’aa jirtan, akkasumaas, Qabsaawota Oromoo walii galatti yaaminsa lammummaa ABOn isiniif goona. Miseensonni, Qondaalonni fi Hoogganoonni ABO yeroon dhaabaa fi qabsoo keessanitti deebitanii ummata keessaniif dirmattan gahee jira. Kanaafuu dhaaba keessanitti deebitanii qooda akka lammummaa fi qabsaawotaatti isin irraa eeggamuu akka gumaachitanii fi waliin qabsoofnu irra deebi’ee dhaabni keessan ABOn yaaminsa kabajaa fi ulfinaa Yaa ummata Oromoo, haala diinni keenna gara-laafina tokko malee ilmaan keennaa qacalee mirga isaanii harka duwwaa falmataa jiran irratti rasaasaa roobsaa jiru, kan ”kuni daa’ima, dubartii, maanguddoo, dadhabaa fi dhukkubsataadha dhiisaa” osoo hin jenne hunda walitti qabee akka nama dirree lolaa irra jirutti duguuga sanyii irratti raawwaataa jiru kana argaa fi dhagahaa jirta. Kanaafuu ustee hin taa’inii ka’i! Yeroon yeroo taa’aanii qabsoo wal irratti ilaalan waan hin ta’iniif akka waan dandeettuun qabsoo kee maddii dhaabbatuu fi jajjabeessitu dhaabni keenna ABOn yaaminsa ulfinaa siif Injifannoon Ummata Oromoof!


XIINXALA GABAABAA HAALA AMMA KEESSA JIRRUUFI FUULADURAA!

Hunduma keenya biratti akkuma beekamu yeroo ammaa kana quuqamtoonni Oromoo yeroo dhumaaf garbummaa seenaa gochuuf hojiirra jira!. Addumatti galata addaa kan uummata Oromoo qabsa’aa jiraniifirraa qaban keessaa: a. Barattoota/Qeerroofi qarree Oromoo harka duwwaa diina jilbeenfachiisaa jiran, b. WBO (alaaf keessaa)…Poolisoota dhiigaan Oromoo ta’an (warra dammaqan qofa), c. Miidiyaalee Oromoo (OMN, Simbirtuu, SBO, Raadiyoo hafuura biyyaafi kkf…) d. Aartistoota Oromoo (Weellistoota dhiiraafi dubara dhugaaf sabaaf quuqaman qofa….) e. Miseensota OPDO (Warra dhugumaan Oromoof quuqaman..odeeffannoo diinaa saaxilun kutannoon Tigiree dura dhaabbachaa jiran qofa..) f. Hayyoota /quuqamtoota Oromoo (Oromo activists)…Warreen nuffii tokko malee sagalee saba Oromoo dhaabbilee addunyaa gurguddoo biraan gahaa jiran hundumaa… g. Oromoota Miidiyaalee hawaasaa Marsariitii (website), Twitter, FB, email, skype. Fi kkf hirmaannaa guddaa taasisuun waa’ee Oromoo daangaa addunyaa hundumaan geessisa jiraniif, h. Dhaabbilee amantaa garaagaraa yaadaan, kadhannaa gochuun, dhibee Oromoo addunyaatti himaa jiraniifi gama hedduun qabsaa’aa jiraniif (Hundaa ta’uu baatanilee…) i. Oromoota biyya diyaaspoora keessa jiran maallaqa isaaniin, beekumsa isaaniin, hiriira ba’uudhaan, sagalee Oromoo addunyaan ga’uufi kkf citanii tokko ta’anii hojjetaa jiran hundumaafi kkf … Akkuma beekamu Oromoon gamtaadhaafi tokkummaan FDG/FXG gaggeessaara. Kunis qabsoon ummattin keenyaa gaggeessa jiru gara gulantaa haaraatti ceesiseera. Amantaan, lagaan, ilaalchaa siyaasaaf dhimmoota gara garan walqooduu dhiissuun madda cimina qabsoo kana ta’uun isaa iraanfatamuu hin qabu. Dabalataanis gumaachii odeefannoo walidabarsuu, gara OMNfi Facebookn gaggeefamaarulle meeshaa qabsoo keenyaa cimaadha. Gama keennaan kana haa jennu malee diinni keenyas rafee bulaa hin jiru. Halkaniifi guyyaa nuratti hojjachaara. Torbaan darbee asiifi torbaan dhufus baldhinaan haala biiroolee ykb waajjiraalee hunda hammateen walgahii irra deebi’anii gaggeesuudhaaf qophiin xumurameera. Sababni walgahiin amma gaggeefamaa jiruufis: 1ffaa : Walgahiin torbaan lamaan dura gaggeefame galma yaadame akka hin milkaa’in qorannoo waajjira Dhaabaatti gaggeefame irratti waligalameera, Akka kallatiin isaaniif gooftaawwaan isaani obbo Abbaayi Tsahaayyee irraa itti kennameef jeequmsi kun ABOfi farra misoomaattu qindesse jechuudhaan akka hojjataan hundii irratti waliigalu 2ffaa : Walgahii gaggeefame irratti gaaffiiwwaan gara garaa hojjattoota irraa haala qindaa’een dhiyaatan yaani mormitootaa olaantummaa akka argate kan agarsiisuudha. Kun immoo hojiin Dhaabaa waan hin hojjaneef miseensooniis raafamaartuu jechudhaan qorataniiru. Dhimma kana irratti miseensooni cimoon mormii isaani kan ibsani yoo ta’u kan hafan immoo biyyi diigamuudhaaf jechuun afaan guutaniis dubachuu sodaataniiru. Asi irratti dhimma nama gammachiisu miseensoota OPDO ergaa gubbaa itti kename dabarfachuuf sodaa guddaa keessa galaniiru. Maqaa hojjatoota mormii cimaa dhiyeesaniis kennuuf sodaataniiru. Faallaa kana garuu hojjatooni yaada ciccimoo ifaaf haala qindaa’een dhiyeessuudhaan kaayyoo isaanii fashalsiisaaru. Ajeechaan, hidhaafi tumaan waan daa’imman keenya irratti gaggeefamaaruuf nuti kana sodaaf falmii keenyaa irraa boodatti hin deebinu jedhaniiru. 3ffaa : Miseensooni OPDO toora isaani akka ifaan ibsan taasisuuf. Kana jechuun miseensooni OPDO hedduun ragaa kenuun, gaafiiwwaan cimoo ta’an dhiyeesuun ergama dhaabaa akka iraanfataniif yeroo amma immoo ykn toraa Dhaabbatichaa deeggaruun waltajjii gara garaa irratti sagalee isaani ol kaasuun dubbachuu ykn immoo farreen nageenyaa waliin hojjachuuf kan filattanis daandii nagayaa isiiniif hawwina jedhaniiru. Karoora Torbaan dhufuu 1. Guyyaa Wiixataan dura miseensoota Dhaabaa kophaatti walitti qabuun waadaa seensisuu. Yaanni kennamu qabu baldhinaan akka ta’u dhimmota ijoo keessaa muraasin lubbu namaa dabarteefi qabeenyaa mancaa’eef gaddineerra. Haa ta’uu malee farreen nageenyaafi shororkeessitoonni jeequmsa kana keessaa harka qaban seeratti akka dhiyaatan dhimma kana tasgabbeessuuf tarkaanfiin mootummaan fudhate sirriidhaaf seera qabeessa akka jedhani miseensoota dhaabaaf ergamni kennameera. 2. Guyyaa Wixataa (2/05/2008) Waajjiraaleen hunduu hojjatoota mari’achiisu qabu jedhameera • Walgahii irratti hojjatoonni gamtaan akka yaada cimaa hin dhiyeessine galma gara garaatti addaan qooduun mari’achiisuu; • Hojjatoota armaan dura yaada cimaa dhiyeessan akka dhimma kana keessa hin gallee hiriyyoota isaaniin akka gorfaman itti himameera. yoo ta’uu baate rakkoon akka muudatuniis akeekkachiifni keessa keessa kenameera; • Akka hojjattooni bilisaan yaada isaani hin ibsineef sodaachisuufi TV akka waraabamu murteesuudhaan akka qaama biraatti ragaan darbee hin kennamneef namoonni dhimma kana hordofan moggaafamaniiru • Miseensoonni yeroo dheera fudhachuun akka yaada kennan mari’atameera. • Ragaalee guutuu (maqaa, teessoo, bilbilaaf kkf) hojjjatoota walgahii irratti dubbatan dabarsanii kennuuf waadaa seenaniiru. Dhimma kana kan qindeessan hooggantoota waajjiraaleeti. • Qaama biraa irraa hojjatoota waajjiraale kan hin ta’in namoonni muraasaa haala walgahiin ittin gaggeefame akka madaalaniif ramadamaniiru. Dhimmoota kana yaada keessa galchuudhaan nuti maal? haala kamiin? Yeroo kam raawwachuudhaan karoorri isaani akka galma hin geenne gochuudhaan dhukkubbi mataa itti cimsina? Daa’imman, shamarran, dargaggoota qeerroofi manguddoota keenya bira dhaabanna? Yeroo murteessaa irra geenneerra . taayitaaf biddeena tigireen akka hambaatti nuuf kennitu moo, dhiiga lammii keenyaattu nuuf caala? Gaheen keenya • Walgahiin osoo hin jalqabne lammiiwwaan keenya kan mirgaa isaaniif osoo haala nagayaan falmatan mootummaan abbaa irree rasaasaan ajjeeseef yaadanna(kadhannaa) sammuu akka gaggeefamu gaafachuu, harka keenya ol kaasuudhaan mormii agarsiisuu, • Hojjatoota waajjiraa keessani malee kan biraa akka isinitti hin makaminee gochuudhaan kan isaan akka hordofaniif ramadatan baasuu( ari’uu) • Waan gaggeefamu hunda maloota gara garaan sagalees ta’ee vidoo waraabuu; • Akkuma isaan yaadan , nuttis ragaalee namoota OPDO deeggaruudhaan dubbatanii fotoo isaanis dabalachuudhaan qabachuu qabna • Yeroo isaan dubbatan hundi keenya itti gungumuudhaan rifachiisuu, itti kolfuu fi kkf gochuudhaan akka isaan yaada isaani hin ibsane taasisuu • Hojjatoota yaada isaani mormu yoo dubbatan harka rukutuudhaan hamilee isaani cimsuu Xumura irratti tokkummaa saba keenyaa diiguudhaaf yeroo ammaa ballinaan irratti hojjachaaru. Kanaafu hojjataanis ta’ee hooggansi biddeenaaf jedhee dhugaa jirtu jallisuudhaan isaan waliin shubbisuu barbaadu jiraanaan. Lafeen gootota keenyaa kan dhimma kanaaf wareegamanii isin haa waraantu, bishaan isin dhugdan akka dhiiga isaanitti isinnit haa hadhaawu, foon isin nyaatan foon isaani kan rasaasaan rukutamee cite lafa dhayee isintti haa ta’uu. Garaaf jetani sammuu keessan hin gurgurinaa. Sababa kanaan saba keessanis lubbu keessanis akka dhabuu dandeesan yaadaadhaa. Hinshakkiinaa! Haqa qabna, hundaa qabna, nimormanna, ni injifanna!! Maddi!-http://oromiapress.com


Poolisoonni Federaalaa Wayyaanee Wallagga Magaalaa Jaarsoo Keessatti Walgahii Kaabinoota OPDOf Taasisan Irraatti Hunda Irraa Bilbila Harkaa Funaanuun Beekame.

#Amajjii 11,2016 ======== Godinaa Wallagga Lixaa anaa Jaarsoottii qondaaltonnii OPDO wal shakkii cimaa keessaa seenuun walgahii galgalaa taa’uun kaabinoonni hundi bilbila harkaa isaanii harkaa sassaabamuun walgahicha akka seenan taasifame. Walgahicha kan gaggeessuu poolisoota Federaalaa naannoo biroo irraa dhufan yeroo ta’u kaabinoonni OPDO walgahicha seenan hundi bilbila harkaa isaanii harkaa fuudhamee akkasumas sakatta’amee ta’uun beekamee jira. Walaghiin kun kan ta’aa jiru Aanaa Jaarsoo magaalaa Jaarsoo waajira bulchiinsaa keessatti.


QINDEESSAA MUZIIQAA; IBRAAHIM_SAID MOOTUMMAA WAYYAANEETIIN RAKKOO IRRA JIRA:

#Oromoprotests, Amajjii, 2016 (‘Share’ godhuun dabarsuun deeggarsa oromummaati) Maqaan isaa Ibraahim Sa’iid jedhama. Qindeessaa muziiqaati. Namni oromoo tahe baayyeen kan hin beekne waan jiru natti hin fakkaatu. Ibraahim Oromiyaa Bahaa, Asaboot ganda Daalachaa jedhamutti kan dhalate yoo tahu, umrii ijoollummaatti qaroo ijaa dhabe. Sababa kanatiin wal’aansa ija isaa yaaluuf abbaan isaa gara Finfinnee fide. Haatahuu malee ijji isaa wal’aansaaf tan hin danda’amne tahuu eega mirkaneeffamee booda carraa barnootaa mana barnoota qaro dhabeeyyii Sabbataatti barachuu argate. Barnooticha isaa eega xumure booda ogummaa barsiisummaatiin mindeeffamee ramadame. Mana barnoota Sabbataa keessa ijoolleen baratan marti qaro dhabeeyyii waan tahaniif gara deemaniis waan hin qabneef, manni baruumsichaa kutaa meeshaa muziiqaa guutuu qabutti yeroo boqannaa isaanii akka dabarsan taasifamaa turan. Yeroo kana Ibrooniis fedhii meeshaa muziiqaa taphachuu kessatti uumame. Fedhii keessa isaatiis shaakalaan gabbifachuuf yeroo boqonnaa isaa kutaa meeshaa muziiqaa kanatti dabarsaa ture. Barsiisaa tahee yeroo ramadamu hojii barsiisummaa caalaa fedhiin muziiqaa waan keessa isaatti dagaagaa dhufeef, hojii barsiisummaa dhiisee Universitii Finfinneetti, mana baruumsa muziiqaa Yaared seenee ogummaa isaa fooyyeessuun qindeessaa muziiqaa cimaa tahe. Ibroon orgaana qofa osoon taane meeshaa muziiqaa aadaa kan akka ululloo, kiraariifi maasinqoo akkasumaas gitaarii fi kkf dandeetti taphachuu kan qabuufi ganna saddeen dabreef istuudiyoo muziiqaa ‘Sabaanboon digital istuudiyoo’ jedhamtu banatee Finfinnee keessatti hojii muziiqaa qindeessuu hojjachaa ture. Ibraahim Sa’iid akkuma maqaa istuudiyoo isaa sabaanboonaa dhugaa, qeerroo oromoo biyya keessaati. Qindeessitoota muziiqaa oromoo yeroo ammaa ni qabna jannee dhaadannuun keessaa Ibroon nama hangafaa yoo tahu, welliftoota yeroo ammaa akka galaana lagaatti dhangala’aa jiraniis tahee welliftoota lafa buleeyyiif muziiqaalee mi’aan isaa gurraaf hin quufamne hojjataa turuun ni beekkama. Bara 2014 irraa jalqabee sirboota warraaqsaa welliftoonni keenya biyya keessaa dhangalaasaa turan baayyee waan hojjateef akeekkachiifni wayyaaneen itti laatamaa ture. Muziiqaan onnachiiftuu, kakaaftuu, mirqaansituu, jeeynoomsituu qofa osoo hin taane walaloo dhaamsaafi ergaa gaarii qabaniin yadaloon itti hojjatamee aadaa, seenaafi afaan guddisuu madditti qabsoof irree taatee warraaqsi akka finiinu taasisuu keessatti gahee bakka bu’ummaa hin qabne gumaachiti. Kanaaf, Ibraahim Sa’iid qabsoo baroota dabran kanaas tahee baranaas oromiyaa keessatti finiinaa jiru tana keessatti gummachi isaa guddaa akka tahe beekkamaadha. Haaluma kanaan sirboota warraaqsaafi diddaa master pilaanii waliin wal qabatu akkasumaas sirboota dhumaatii shiraa mootummaan kun nurratti raawwachaa jiru kan balaaleeffatu baayyeetti muziiqaa dhama qabeessa qindeessee gurra hawaasa oromootiin gahaa ture. Sababuma kanaan ji’a dabre Mudde, 2015 keessa waan sirboota qeerroon biyya keessaa jeekkaraa jirtu qindeesse qofaaf istuudiyoo isaa kan itti hojjachaa ture mootummaa wayyaaneetiin jalaa cufamee, meeshaan ittiin hojjatuus irraa saamamee hojii malee harka duwwaa hafee jira Kana qofaa miti. Akkuma ilmaan oromoo baayyeetti mana hidhaa wayyaaneettiis darbamee, miidhaafi darara ulee isaaniis dhamdhamee akeekkachiisa cimaafi sodaachisa hamaa waliin gad lakkisan. Ibroon nama quuqamni oromummaa gad fageenyaan itti dhaga’amuufi afaan, aadaafi seenaa oromoo guddisuuf akkasuma muziiqaa oromoo sadarkaa muziiqaan addunyaa irra jiruun qixxeessuuf if kennee hojjatuu dha. Warraaqsa qabsoo oromootiifiis, Ibroon waan danda’u mara gumaachuuf if duuba hin janneedha. Ibroon, yeroo baayyee welliftoota oromootiif muziiqaa kafaltii xiqqaafi gatii salphaan, warra rakkataniifi qarshii harkaan qabneefiis bilisaan waan qindeessuuf akkasumaas, gatiin muziiqaa keenyaa baayyee xiqqaa waan taheef galiin inni argatu kiraa manaa, gibira mootummaafi baasii jireenya maatii isaa bira dabree gaafa rakkinaatiif ol kuufachuu hin gahuuf ture. Keessattuu sirboota qeerroofi warraaqsaa ji’oota lamaa sadeen dabre keessa bookkifamaa ture hedduu isaa bilisaan qindeessaa waan tureef, san daran hanguma duraan wahi taatee xiqqaatullee carraaqqatee maatii isaa bulchuu yeroo ammaan tanaa istuudiyoo isaa irratti cufanii, meeshaa ittiin hojjatuus waan irraa saamaniif, akkasuma dhooysaan akka hin hojjannellee waan akeekkachiifameef maatiin Ibroo rakkoo irra jiraachuu daggeenyee jirra. Akkuma beekkamu Ibroon qaroo dhablee waan taheef hojii biraa hojjachuu kan hin dandeenye tahuu daran mootummaan kuniis bahaa gala itti hadheeysaa jira. Kanaaf, ilmaan oromoo addunyaarra jirtaniifi quuqamummaan sabaa itti dhagayamu ogeessa muziiqaa sabboonaafi jaalatamaa yeroo ammaa rakkoo addaarra jiru kana haala danda’amuun deeggaruufi rakkoorraa baraaruuf waan dandeessaniin akka cinaa dhaabbattan kabajaa oromummaatiin isin gaafanna. Keessattuu welliftoonni, artistoonni oromoo Ibroo kallattiin beektaniis tahee kan hin beeknees, keessattuu warri biyya alaa jirtan kan dirmachuuf dandeessan bira dhabadhaa. Ibroo deeggaruu jechuun aartii oromoo gargaruun kufaatii irraa eewaluu jechuudha. Deeggarsa nuuf gootan maraaf dursinee isin galatoomfachaa, barruu kana ‘share’ godhuun oromoota mara biraan gahaa. Warri kallattii akkaawuntii Baankiin Ibroo gargaaruu barbaaddan; Lakkoofsa akkawuntii (acc. No.): 01901966/2267 Baankii Hojii Gamtaa Oromiyaa (Oromia cooperative Bank) Maqaan akkaawuntichaa: Ibrahim Seid Ibraahim Sa’iid qunnamuuf facebookni isaIbrahim Saididd Lakkoofsa isaa kan barbaaddan ammoo keessaan na dubbisuu dandeessan. =GALATOOMAA= #Saphaloo_KadiiAbdulbasit Kedirirt Amajjii, 2016 #Oromoprotests


Mormii Barattootaa Yunivarsitiilee Haramaayaa fi Jimmaa Marsaa Ka Biraa

Mormii barattootaa Yunivarsitii Haramaaya Barattoonni Yunivarsitii Haramaayaa akka jedhanitti, mormiin galgala dabre Yunivarsitii Haramaayaa mooraalee sadii keessatti ka’e fashalsiisuuf loltoonni kora bittimmeessaa Oromiyaa fi humnoonni federaalaa addaa “Agaazii” jedhamutti, barattoota karaa qabanii, doormii dhaa gad-baasanii akka haleelaa turan dubbatu. Mooraa isa guddaa keessatti, humnoonni federaalaa barattoota dirree tokko irratti walitti guuruudhaan haga lafti bari’utti eegaa turan. Dhukaasaaleen hedduunis dhaga’amaa turan. Ganama immoo, mooraa Teknoo keessaatti hiriira mormii akka haaraatti deebi’ee irratti hunoonni federaalaa dhukaasa banan, jedhu barattoonni. Barataa Faamii Abduaaziiz dabalee barattoonni hedduun madaawan konkolaataadhaan gara Hopitaala Yunivarsitichaa Harar jiru, ka Hiwoot Faanaa jedhamuutti geessamuu isaa dubbatu. Hiriira mormii magaala Haramayaa, Oromiyaa Qondaalli Poolisii Harargee Lixaa, Komaander Usmaan Mohaammed garuu, “barattoota haga xiqqoo tu jeeqama kaase malee hiriirri mormii geggeessamuunis, barattoonni haleelamuu fi hidhamuunis dhara” jedhan. Yunivarsitichi nagaa dha, barattoonnis barnoota irra jiru, jedhu. Barataa Yunivarsitii Jimmaa doormii cabe keessaa mormii isa agarsiisu Gama biraatiin, Yunivarsitii Jimmaa, mooraa Instiitiyuutii Tekinooloojii “Kitoo Furdisaa” jedhamu keessatti Dilbata darbe galgala barattooni hiriira ba’anii mormii isaanii dhageessisan poolisoota Federaalaatiin akka hamaatti reebamuu isaanii fi boombii isaan irratti darbatameen akka hamaatti miidhamuu isaanii dubbatu. Kanneen madaa’an, yeroo ammaa Hospitaala Yunivarsitii Jimmaa keessatti akka wal’aanamaa jiran, barattoonni kun Raadiyoo Sagalee Ameerikaaf ibsanii jiran. Oduu kana qulqulleeffachuuf Prezidaantii Yunivarsitii Jimmaa, Dr. Fiqiree Lammeessaatti bilbillee, walga’ii “Command Post” ka to’annaa hiriira kanaa irra akka jiran, dubartiin telefoona waajira isaanii kaasan Raadiyoo Sagalee Ameerikaaf ibsanii jiran.


Maal nuuf Wayyaa?

MAAL NUUF WAYYAA? Oromo !!! 1. Guyyaa guyyaatti dhangala’uu qeerroofi qarreewwan keenyaa dhagahaa oolla? (Suuraafi dhiigni roobe nu warra lubbuun jiru macheesseera) 2. Mana hidhaatti gidirfamaa kan jiran warra wareegamanirra dachaa 100 caaluum, 3. Kan biyyaa godaanaa jiraniifi akka ba’anitti hafanii jireenyi isaanii bosona (bineensafi beelaan nyaatamaa jiran) hedduum, 4. Asitti achitti iddoo akkanaafi akkasiitti fincilli ka’eera (garuu reebamaniiru, mana hidhaattti guuramaniiruu, du’aniiru…) dhaga’aa jirra. 5. Erga gaafa qabsoon kun dhoheeti Oromoodha kan ofiin jedhu hundi hojiirra hinjirru (Kan baratu raata’eera, kan hojjetu wallaalchifameera…karaafi karri cufaa…) Egaa gaaffiinkoo….! 1. Cal jennee hamma hunduu daguugamee dhumutti teenyee ilaaluudhaa? 2. Tarkaanfiin gama Oromootiin galmaa’aa jirummoo maaliidha? (Moo dhumaatii daddaraaroo keenyaatu akka injifannootti galmeeffama?) 3. Meerre dhaabni Oromoof jiru maal hojjetaa jira? (Qeerroon biyyaa kun ooggansa eenyuu jalatti ijaaramee jira—itti gaafatama hundaa eenyutu fudhataa jira?) Fala ta’a laataa? 1. Ooggansi haaraan dhaloota kana fuudhee deemuu danda’u lafa Oromoorratti ijaaramee waan dana’amuu maraan diina dura dhaabbachuun barbaachisaadha natti fakkaata. 2. Ergaan takkaa sabni walfaana dammaqee ajjeesaa-du’aa jijjiirama tokkorra atattamaan ga’uu (yookaan bilisoomuu yookaammoo barabaraan garboomanii harka kennachuun jiraachuu) malee guyya guyyaan kan nujalaa du’aa jiru qofa teenyee galmeessuun fala miti. 3. Manneen amantaa, abbootiin gadaa, dhaabbileen Mormitoota siyaasaa alaafi keessaa tokkoomanii ergaan takkaa saba kana dammaqsanii jijjiirama tokkotti baasuu yookaan maqaasaanii haqanii kana booda dadhabneerra jechuun sabaaf ifa of gochuu. … salphina keenya guddaa! 1. Hammana baay’anna jennee utuu dhaadannuu uummata bicuu kanaan guyyaa guyyaan dhumuu… 2. Guyyaa guyyaatti du’aa keenya awwaallannee gallee irbaata gaddaa nyaachuu, 3. Dhiigaan Oromoo taanee sirna garboomfataa kanaaf hojjechuu (Keessumattuu Miseensota OPDO keessaa warra garaatti gurguraman…)


Barattoonnifi qonnaan bultoonni Haroomaayaa dhibbaatamaan lakkaayaman mana hidhaa Addeellee fii Hammarreessaatti guuramaa jiru

#OromoProtests ALERT Haromaya: Hundreds of students and farmers are being taken to Adele Military camp. Remember Adele and Hamaressa military camps were used by the previous regime for committing mass killing and mass grave was discovered two years ago. ============ Barattoonnifi qonnaan bultoonni dhibbaatamaan lakkaayaman Haramaayaa irraa guuramuun gara kaampii Waraanaa Addeellee geeffamanii jiru. Kaampileen waraanaa Addeelleefi Hammarreeysaa kan mootummaan Darguu ummata Oromoo jumlaan itti fixaa ture ta’uun ni yaadatama.


Reeffi baqattoota lammiilee Itoophiyaa 122 ta’u naannoo galaana diimaa (Sanag) tti argamuu isaa (Horse media) gabaaseera.

Baqattoonni kunniin ka’umsa isaanii Somaliland taasisuun gara Yemenii fi biyyoota adda addaa kan imalaa turan baqattoota Itoophiyaa fi Somaliland balaa Dheebuu bishaanii fi nyaata gahaa dhabuun walakkaa galaanatti lubbuun isaanii darbuu danda’eera. Baqattoota kanneen keessaa lubbuun lammiilee Itoophiyaa 80 ta’an du’arraa hafuun isaanii ibsameera. Mootummaan biyya bulchu guddina ikonomiin biyyattiin guddachaa jirti jedhus lammiileen isaanii ammaan tana balaa baqannaaf saaxilamaa akka jiran ifaadha. Yabaloonni seeraan ala nama fe’aa jiranis qarqara galaanarratti to’annaa jala ooluun isaanii bulchaan naannoo Sanaaag ahmed abdi ibseera jedha gabaasni (Horse media)


“Haala Yeroo Irratti Odeessa Waliigalaa”

Dammaqiinsa har’a sabni oromoo irra gahee jiruuf sababni bara 1973 tti uumama ABO tahuuf homaa shakkiin hin jirtu. ABO har’a uummata oromoo biratti dhaaba tahuurra dabree qaama maatii saba oromoo tokko tokkoo tahee jira. Uummanni oromoo waggoota digdamman dabran kana ABO har’a-bor uummata isaatti as deebi’ee gurmeessee lolee lolchiisa kan jedhu abdiidhaan jiraachaa turre. Kun osoo hin tahin hafee cunqursaa fi roorroon hammaannaan usnee taa’uu dadhabuurraa ifumaan kaanee waan nutti fakkaatee, karaa nutti fakkaateen diina ifirraa faccisaa jiraachuu keenya baatilee lamaan dabran kana keessatti argaa jirtu. Maqaa malee homaa tokko akka hin jirree har’a nuuf ifaa tehee jira. Kunis nuuf gaarii dha, sababni isaas waa jira jennee abdii hin jirreen jiraachuurraa akka hin jirre mirkaneeffannee gara fuula duraatti waan nu baasu falanna jechuu dha. Haatahu ammoo, falmaa uummanni keenya harka qullaa lubbuu isaanii wareegan maqaa itti fudhachuuf qophiin jiraachuus akkasuma quba qabna. Kun karaa qajeelaa osoo hin taane dhiiga uummata keenyaan qoosuu dha jenna. Uummanni maqaa ABO tiin Asmaraa Ertiriyaa) fi biyyoota adda addaa keessa jiraatan wanna isaan walitti daddabarsan armaan gaditti laalaa tii isinummaan dhugaa fi kijiba adda baafadhaa. Waan hin jirreen uummata gowoomsuun waan yeroon itti dabre nuti fakkaata. Galatoomaa Haala Yeroo Irratti Odeessa Waliigalaa Humnaan uumammuu empaayera Itophiyaa irraa jalqabee ummatootni harqoota gabrummaa jalatti kufan bittaa humnaan irratti fe’ame kana of irraa jigsuuf yeroo adda addaatti fincila gaggeessaa turan. Fincilootni gara garaa Kaaba Oromiyaa Walloo fi Fincilli Baalee akka fakkeenyaatti kaafamu. Gama kaaniin ummatni Oromoo bittaa alagaa kana qabsoo karaa nagaan of irraa buusuuf Waldaa Maccaa fi Tuulamaa ijaarratuun yaadatamaa dha. Haa tahu malee mootummootni Itophiyaa bifa kamiinuu ijaaraman gaaffii Oromoo fi ummata Oromoo irraa sodaa waan qabaniif sochii kamuu qacalummaan dhaamsuuf tarkaanfii gara jabinaa fi hammeenyaa lammiilee Oromoo mul’atoo fi ummata Oromoof dhimman irratti fudhataa turaniin fuula dura tarkaanfatee galii isaa gahuu hin dandenye. Akeeka fi kaayyoo ummata Oromoo ifa gochuu fi daandii itti galii isaa rukutuu danda’u kan qiyyaafame dhaloota ABO waliin ture. Akka kanaan ABOn hundeeffama isaa irraa eegalee bilisummaan ummata Oromoo kan mirkaneeffamuu danda’u: Har’a QBO tooftaalee qabsoo olitti ibsaman irratti hundaa’uun gaggeeffamaa jira. Yeroo ammaa kana ummatni Oromoo roorroon mootummaa gabroomfataa irratti cimuu irraa diddaa isaa Oromiyaa mara keessatti adeemsisuu irratti argama. Finciloota takka finiinaa, takka qabbanaawaa har’a gahan boodatti deebi’anii seenaa jalqabbii isaa hubatan malee kan ammaa kana bareechanii hubatuun hin danda’amu. Gaaffiin bilisummaa ABOn kaafamee waggoota dheeraaf qabsaawotni Oromoo irratti wareegaman har’a kaayyoo ummata Oromoo hundaa tahee akka jiru hin falamsiisu. Kaayyoo kana jalattis murnootni hawaasaa gara garaa haammatamanii qabsoof kan irraa eegamu gumaachaa jiran. Hundaan olitti ammo dargaggoo fi barattootni Oromoo adda duree tahuun qabsoo biyya keessaa finiinsuu keessatti qooda ol aanaa qaban. Fincilli Oromiyaa keessaa gara jalqabaa 2000 irraa eegalee deemaa ture. Gaaffiin bilisummaa, Walabummaa fi dimokraasii 2001 gubatuu bosona Baaleen wal qaabatee ka’e, ajjeefamuu, hidhamuu, reebamuu fi ari’amuu barattoota hedduuf sababa tahuun kan dagatamu miti. Isaan asittis shira diinni ummata Oromoo Finfinnee keessaa haxaa’uuf golgaa “Teessoon mootummaa naannoo Oromiyaa Adaamaa tahuu qaba” jedhee murteessuu irraa fincila geggeeffameen shoorri dargaggootaa ol aanaa ture. Wareegama gosa hundaa kafaluun mirga ummatni Oromoo biyya isaa keessa jiraachuuf qabu tiksisiisuuf carraaqqii ol aanaa godhan. Fincila yeroosii keessattis goototni ilmaan Oromoo kanneen akka Jaagamaa Badhaanee, Alamayyoo Garbaa, Dirribee Jifar fi kudhnootaan lakkaawaman lubbuu isaanii ummata isaaniif dabarsuun kennanii jiran. Sochii Dargaggotoaa kana bara 2011 kaasee ABO bifa itti gochuu, jarmyaa itti gochuu fi leenjisaa fi deggarsa mallaqaan qaqqabu irratti guddoo hojjate. Kana keessaa qooda kan fudhataa bahan ala kana miseensummaa fi hoggana keessaa kan qooda qaban ni jiru ha’ra. Bara 2011 fincila ummataa kana jabeessuun mootummaa kanatti xumura gochuuf karoora dargaggoota kanaaf baafameen dargaggoonni caalmaatti ijaaramuun dhugaa qabatamaa fi mul’ataa dha. Waggaa kana dargaggoon maqaa “Sochii Dargaggootaa Bilisummaa fi Demokrasiif (Qeerroo)” moggaafatee hoggana tolfatuun ijaaramuu ifatti of akka labsan godhame. Fincilootni haga ammaatti adeemsifaman akkamiin akka adeemsifaman, akkamitti akka adeemsifaman osoo hin beekiin kanneen sochii kana butatanii kan ofii taasifatuuf carraaqan akka mul’atan kan hundaan yaadatamu dha. Haa tahu malee ABOn harki diinaa akka caasaa fi maadhee hin seenne jabinaan tiksaa fi yeroo gariis wareegama baasaa fincilli kun akka itti fufu taasise. Fincilli yeroo ammaa jechuun baatii Sadaasa, 2015 eegalee Oromiyaa waliin gahe kun osoo hin eegaliin dura, ummatni Oromoo filannoo kijibaa Wayyaaneen qopheesse keessatti akka hin hirmaanne taasisuu irratti kan xiyyeeffame ture. Ijaaramuu Qeerroon asittis kanneen halaalaa fi itti dhihoo irraa mootummaa Wayyaanee karaa nagaa qabsoofnee of irraa kaafna jedhan hundi dhuunfatuuf kan ofii taasifatuuf yaaliin godhan guddaa dha. ABOn fincila kan ammaan dura marii bal’aa karaa caasaa biyya keessaa adeemsisuutti dabalee, barnootaa fi leenjii gara garaa FDG irratti keennuun fincila ammaaf ofis tahe caasaa ABOtti hidhatoo dargaggotoa qopheessaa bahe. Haa tahu malee hojiin gama dhaabaan hojjatamu nageenya ummata keenyaa fi caasaa keenyaaf akkasumas qaawwa diinaaf kennuu irraa of tiksuuf kan labsamuu fi hundi beekuu qabu waan hin tahiiniif hubannaan miseensota dhaabaa fi hawaasa keenyaa kana irratti qaban wal bubuusa. ABOn qooda finciloota keessatti qabu beeksisuu ykn himatuu irraa kan of qusatu, kanneen dhimma kana irratti hojjatan akka hin gaaga’amneef nageenya isaanii tiksuuf, lammeesso basaasotni diinaa caasaa fi maadhee seenuu akka hin dandeenye hanga danda’ame ittisuuf yaaduu irratti. Kanaan guutummaatti milkaa’ame jedhamuu baatus balaa gahuu malu xiqqeessuun danda’amee jira jechuutu danda’ama. Fuula durattis taanaan kun kan ibsamuu hin tahu. ABOn hojii isaa iccitiin tikfatee itti fufa. Daandiin hordofamaa jiru kanaanis jeequmsa kanneen nutu fincillsiise, nutu dursa jedhanii abbummaa himatuu barbaadan jiraatuun yaadessaa tahu hin qabu. Waraana Bilisummaa Oromoo: Yeroo ammaa kana miseensota dhaabaa fi hawaasni keenya keessattuu kanneen biyyoota ambaa keessa jiran beekuu dhabuu irraas tahu, hawwii irraas haa tahu beekaa, WBOn fincila ummataatti makamee tarkaanfii fudhatuu dhabuu irraa komii dhiheessan hedduu dha. Fincila ummataatti makamee tarkaanfii fudhatuu qaba jedhanii falman. Kun imaammata dhaabaa wallaaluu irraa madda. Fincilaa fi qabsoon hidhannoo wal keessa kan adeemsifamu miti. Fincilli ummataa karaa nagaa seera biyyattii himatuun jalatti adeemsifamu dha. Kanneen karaa nagaa qabsaawan itti makamuun kiyyoo diinaa keessa kan seensisuu fi ummatni akka gaaga’amu kan taasisu tahuu irraa WBO bakkoota fincilli hin jirreetti waraana diinaa target godhatuun sosso’a. Kun imaammata dhaabaa WBOn hordofu tahuun hubatamuu qaba.


DHAAMSA MISEENSOOTA OPDO’F

(Waliif share godhaa) OPDO’n akkumaan barruu kaleessa mata duree “Namni galaaf ka’e nama galaafata” jedhun isinii maxxanse keessatti tooftaan amma ittiin qabsoo oromoo laamsheessuu barbaadan keessaa tokko miseensoota isaanii haaroomsuufi haara horachuuf akka tahe isiniif ibseen ture. Haaluma saniin yeroo ammaa gamaaggama miseensoota isii qopheessitee jirti. Waan nama ajaa’ibsiisu keessaa akka ulaagaa gamaaggamaatti kan dhihaate TV OMN laaluufi miidiyaa hawaasaa fayyadamuu faa dha. Waan ajaa’iiba, waan dabaati! (Qis…. qis… qis… qis… nama kofalchiisa) OPDO’n nama addunyaa waliin wal qunnamuufi shira mootummaan ummata oromoo irratti hojjatu jalatti baru hin barbaadu. Gama biraatiin teknooloojii babal’isaa jirra jechaa dubbatan. Garuu miseensoonni isaanii akkuma kijiba isaan itti himan qofa fudhatu barbaadan. Namni OMN hordofuufi Facebook fayyadamu miseensa opdo miti jechuudha. Yoo miseensa opdo tahees kan hordofu taanaan miseensa amanamaa miti. Opdon kanaaf nama barate hin feenee bar. Kaabiineen opdo marti dubbisuufi barreessuu hin dandeessu. Kanaaf waanuma isaan itti himan qofa akka fudhatan barbaadan. Kanaafiis ragaan tokko uunkaa gamaaggamaa tana ilaalaa. Garuu yeroo nuti waan qabatamaa barreessinu warri guunguumtan kana hubadhaa mee? Haa jannuu kan oromoo tahee OMN hin laalle jiraa laata? Kan facebook hin fayyadamne hoo? Haala addunyaan itti oolte baruuf amma namni kan fayyadamu miidiyaa hawaasaa kan akka facebook tahuu namuu ni beeka. Garuu waan ragaa qabatamaa viidiyoofi footoon dhihaatuun maaliif oolola sobaa jetti opdon? Namni 150 ol waraana wayyaaneetiin du’uun ololaa? Namni kumni meeqaa hidhamuun, dhiigni ilmaan oromoo akka galaanaatti dhangala’uun sobaa? Yaa ilmaan oromoo kan miseensa OPDO taatanii tarsiimoo kijibaa wayyaaneen baaftee ummata keenyaan galaafachaa, ummata tigree hadhaadhiyyaa jiraattu kana keessaa harka qabdan, ammummarraa miseensummaa kijibaa dhiisaa gara qabsoo ummataa makamaa. Wayyaaneen akkuma dur nafxanyoonni afaan, aadaa, seenaa keenya ukkaamsaa turte, akkuma barachuu nu dhoorkanii akka nuti dubbifnee hin barreessine, akka waliif hin galle nu taasisaa turan, arraas akka nuti addunyaa waliin wal hin barre nu taasisuuf karoorfachuu qofa osoon taane nu godhaas jiru. Hadaraa keessan ilmaan oromoo opdon bulchiinsa gaariis ni dhageesse malee hin beektu irraa baqadha. Yoo qabsoo ummataatti makamuu baattaniis miseensa opdo ofirraa mulqaa. Miseensummaa ofirraa mulquun keessan akka xurii gabrummaa ifirraa mulquutti ilaalama. #Saphaloo_Kadiir/ Abdulbasit Amajjii 12, 2016


Dhuma Torbanii Irra Gudaritti Nama Lama tu Ajjeesame, Boorana Keessatti Immoo Uummatni Lafa Investmentiif Kenname Deebisee Qabate, jedhama

WASHINGTON, DC—VOA Jiraattonni magaalaa Gudar ka Shawaa Lixaa keessaa, humnoonni federaalaa Mootummaa Itiyoophiyaa Jimaata dabre kana namoota lama magaalattii keessatti ajjeesuun hiriiraa guddaa Sanbata dabre magaalattii keessatti geggeessameef sababaa ta’uu isaa dubbatu. Jiraataan magaalaa Gudar Sanbata dabre kana Raadiyoo Sagalee Ameerikaaf akka ibsetti, hiriirtonni ulaalee magaalattiitti seensan maraan yaa’ee ganamaan magaalattii guutee dhaadannoo isaa dhageessisuu jalqabe. Humnoonni Federaalaa itti dhufanii dhaabuu waan dadhabaanii waraana Agaazii konkolaataa toorbaa dabalataan waamuu dubbatan. Gama biraatiin Godinaa Booranaa, aangaa Liiban keessa ka jiru lafa investimentii qonnaaf, fedhii uummataa malee, duuressicha Sheek Alaamuudiif kenname, Sanbata dabre kana, uummatni itti bobba’ee mananneen irratti ijaaraman gubuudhaan laficha deebisee dhuunfachuu isaa jiraattonni dubbatanii jiru. Gaafuma sana magaalaa Negellee keessatti hiriira mormii illee gegggeessanii jira. Kaleessa immoo, Godinaa Guujii, lafa Me’ee Bokkoo jedhamutti ayyaannii Baallii wal irraa fuudhuu Aboota Gadaa Guujii Kaleessa geggeessamee jira. Sirna kana irratti, aangwoonni Mootummaa akka Prezidaantii Bulchiinsa Naannoo Oromiyaa, Obbo Muktaar Kadir, Itti-aantuu Muummitittii Ministaraa Itiyoophiyaa, Aadde Aster Maammoo fi Prezidaantii Itiyoophiyaa, Obbo Mulaatuu Tashoomee argamuu isaanii dubbatu – jiraattonni. Garuu, akkuma sirni baallii walitti-kennuu kan aadaa xumurametti, Prezidaantiin naannoo Oromiyaa, Obbo Muktaar Kadiir ennaa haasawa jalqaban uummatni calleensaan bakka walga’ichaa gad-lakkisee deeme, jedhu.


Oolmaa Naannolee Oromiyaa Ka Godina Booranaa, Godina Harargee Lixaa fi Wallaggaa Lixaa

Sirna awaalchaa shamarree mormii irratti lubuun ishii darbee, Begii Hiriira ummata magaalaatii fi barattootii Mana barumsa Qophaahina Yaaballoo fi Sadarkaa Lammeessootii keessatti bahan jedhan kana irratti nama hedduutti bahee jedha warrii lafaa. Jarii hiriira bahe kun ijeechaan haa dhaabbattuu,ka ijjeefameef gumaan haa bahuu,seera dhabiitiin haa dhaababtuu fi waan hedduu himachaa bahe jedhan. Nama hiriira bahe bittinneessuuf akka jarii achi jiru jedhutti poolisiiin akka malee qawwee dhaanuun ummata bittinneesuu yaalan jedhan.Hiriira kana irratti intala dubaraa,Xummee Jaarsoo jedhanitti madaahe hospitaala jiraa namii hedduulleen miidhamuu hin oolu jedhama. Jiraattotii magaalaa Bulee-Horaalleen akka akak jiraattotii jedhanitti jiraattota gandaalleen walti dabalamanii hardha hiriira bahan.Rakkooleen himatan jedhan keessaa; saamichii qabeenna uumamaa haa dhaabatuu! Seera malee nama hidhuu fi ijjeesuun haa dhaabatuu!Warrii nama fixee seeraan haa gaafatamuu fi rakkoo gara garaa himatan. Nama hiriria bahe irratti poolisiin qawwee tokkosee nama lamaan madeessan jedhan keessaa tokko Dhaddacha Dandanooti hospitaala jiraa kaan maqaan hin beekamnee miilatti dhawame jedhan. Akka bulchaan magaalaa Bulee-Horaa obboo Daadhiin jedhutti namii seera hiriira mormii guutee bahee hin jiruu nama 50-60 tahutti dhagaa dadarbatee poolisiin bittinneesse. “Nama madaahee fi hidhamee jedhan “qulqulleeffachuutti jirra,”jedha. Godina Harargee lixaa aanaa Daroo Labuu magaalaa Machaaraa keessatti wixata Guraandhala 22 bara 2016 hiriirri guddaan geggeessamuu jiraattonni nuuf ibsanii jiru. Hiriia kana bittinneessuuf humnoonni mootummaa bobba’an hiriirtota nagaatti qabanii dhukaasuu isaanii dubbatu jiraattonni magaalaa Machaaraa. Dhukaasa Kanaan lubbuun namootaa hedduu darbuu jiraattonni ni dubbatu. Namoonni balaan irra ga’e gara Hospitaala Galamsootti ergamuu isaaniif kaan illee achi erga ga’anii lubbuun isaanii darbuun ibsamee jira. Maddeen hospitaala Galamsoo namoonni madaa’anii gara mana yaalaa sanaatti fidamuu isaaniif kanneen keessaa afur Wixatuma akka achi ga’aniin battala lubbuun darbuu nuu ibsanii jiru. Hiriira geggeessame jedhame kanaaf lubbuun namaa darbuu ka jiraattonni himatan qaama mootummaa irraa adda baafachuuf gara angawoota naannoo fi poolisiitti bilbillus deebii argachuuf itti hin milkoofne Godina Wallaggaa Lixaa magaalaa Begii keessatti hiriira wiixata Guraandhala 22 bara 2016 gaggeeffameen kan ka’e Polisiin Oromiyaa dhukaasee nama lama ajjesee hedduu madeesse jechuun jiraattonni ibsanii jiru. Erga guyyaa Sanaa qabee magaalattiin muddama jala akka jirtuu fi Humni ittisa waraanaa seenuu isaa ibsanii jiru. Garuu itti gaafatamaan waajiira polisii aanaa Begii Saajin Maatewoos Waaq-wayyaa akka jedhantti kashalabboonni ba’anii sirbaa akkasumas wacan turaniiru . Garuu polisiin bobba’e tokko iyyuu hin turre, namni dhukkubsatee da’uu ni danda’a malee kan polisiin ajjeese hin jiru jedhan.


Saawwii dhaluuf dorrobde, kunuunsaa fi tika addaa barbaaddi: Haala qabsoo bilisummaa Oromiyaa yeroo ammaa fi wanneen ta’uu qaban

Leelloo Sabaa irraa Qabsoon bilisummaa Oromiyaa, Adda Bilisummaa Oromootiin(ABO) hoogganamu, sa’a irraa sa’atti, guyyaa irraa guyyaatti, ji’a irraa ji’atti, akkasumas, waggaa irraa waggaatti, gabbataa, cimaa fi babal’achaa deemee ummata Oromoo fi ummattoota cunqurfamoo Impaayera Ixoophiyaa qabsoof hiriirsee yeroo kamuu calaatti amma, finiinee shaffeessaan gara galma bilisummaatti fiigaa jira.Egereen, hawwiin, abdii fi akeeki ummata Oromoo fi ummattoota cunqurfamoo Impaayera Ixoophiyaa, yeroo kamuu caalaa amma, ifee mul’atee abdachiisaa ta’ee jira. Hawwiin, abdiin, akeekii fi fedhiin ummatni Oromoo fi ummattooti cunqurfamoon hundi mootummaa bilisa kan mataa isaanii dhaabbachuuf baroota dheeraaf wareegama qaqqaalii itti baasan, shakkii tokko malee bakka gahuuf akka deemu yeroo kamuu caalaatti amma ifatti beekameera. Bilisummaan ummattoota kanaa, “yoo osoo hin taane, yoom” kan jedhutti tarkaanfatee jira.Walumaagalatti, qabsoo ummatni Oromoo fi ummattootni cunqurfamoon baroota dheeraaf osoo wal irraa kutini fi hin nuffin geggeessaa jiran, yeroo kamuu caalaatti amma, bilisummaa dhaluuf dorrobee jira. Sadarkaa duraan argamee fi dhagahamee hin beeknetti, qabsoon ummata Oromoo fi ummattoota cunqurfamoo Impaayera Ixoophiyaa, yeroo ammaa kana, humna siyaasaa fi waraanaa cimaa ta’ee guyyaa ummattooti kun :bilisummaa, dimookraasii, nagaa, badhaadhina fi gammachuu itti argatan shaffeessaan gabaabsaa jira. Haa ta’u malee gama birootiin, mootummaa Wayyaanee/Ixoophiyaa, dhaaboti siyaasaa Amaraa biyya keessaa fi ala jiran, dhaabota Oromoo ergamtuu Amahaaraa ta’an (OPDO Amahaaraa) fi mootummooti Ameerikaa fi Awurooppaa, ummattoota kana: lafa isaa irraa buqiisanii saamaa ,ergachaa, hojjisiifachaa, dafqaa fi humna isaatiin duroomaa fi gabaatti baasanii gurgurachaa turan, sochii ummatni Oromoo fi ummattooti cunqurfamoon Impaayera Ixoophiyaa shaffeessaan gara bilisummaatti gegeessaa jiran duratti gufuu darabuun karaa irraa maqsanii umurii aangoo mootummaa bulguu fi nama nyaataa Ixoophiyaa/wayyaanee/Habashaa, ummattoota cunqurfamoo kana irratti dheeressuuf shiroota haaraa fi kaardii dullacha awwaala keessaa baasanii dhimma itti bahuuf ogguu isaan dhidhiitatan arguutti jirra. SHIRA 1ffaa: Shirri 1ffaan, akka waan ABO caalaatti ummata Oromoof yaadanii fi qabsaawanii of fakeessanii:Adda Bilisummaa Oromoo, hooggana, imaammataa, murtii isaa fi sochii qeerroo irratti olola oofuu dha.Sochii bilisummaa Oromoo fi ummattoota cunqurfamoo impaayera Ixoophiyaa hudhee kokkee isaa qabee jiru keessattuu kan hoogganu Adda Bilisummaa Oromoo ta’uu amanuudhaan, hunda caalaa, qabeenyaa jiru irratti dhangalaasuun, ABO irratti duula olola maqa- baleessii oofuu tarkaanfii duraa fi isa hangafaa taasifatuuf mootummaan Ixoophiyaa karoora baafateera. Duula olola dharaa :ABO, akeeka, hooggana, imammata fi murtii isaa irratti oofuuf ammoo ofii akka tigree fi akka mootummaa wayyaaneetti yoo oofan ummatni Oromoo akka irraa hin fudhatne waan beekaniif, Oromoota miseensa fi hooggana ABO turan garuu, akeeka fi heera dhiiga jaallaniitiin barreeffame irra sababa ejjetaniif seeratti dhiyaachuu baqatanii dhaabaa ala waan of godhaniif: ABO, hooggana fi seera isaaf jibbansa guddaa qaban, akkasumas, “ani duunaan coqorsi hin biqilin” jedhan waa’ila godhachuuf lafa qotee bulaan Oromoo irraa buqqisee gurgurachuun maallaqa kuufate dhangalaasuun bitatee ABO irratti bobbaafachuuf qophaahaa jira.Isaan kun hedduun isaanii, Oromoota biyya alaa maadheeffatan keessaa oggaa ta’u: teessumaa yaamuun, media irratti bahuun, website irratti barreessuun, raadiyoo dhuunfaa banatuu fi kan banatanii jiran dhimma bahuun, ABO, qeerroo, fi qabsoo ummata bal’aa Oromoo irratti olola oofuuf deemu. Olola kanaanis, ummata Oromoo: burjaajessuu, afaan fajjeessuu, hamilee inni ammaan tana haga funyaaniitti qabu cabsuu, akkasumas, ABO fi ummata Oromoo gidduutti garaagarummaa uumanii dhaabicha laaffisuun umurii mootummaa wayyaanee gateettii fi dugda ummata Oromoo irratti dheeressuu dha. SHIRA 2ffaa: Tigrooti, G-7 fi Arbenyoochi yeroo kamuu caalaa amma dhoksaan walitti dhufanii marihachuutti jiru. Akeeki walabummaa Oromiyaa ABO’n durfamu akka bakka gahuuf deemu yeroo kamuu caalaa amma mirkanaawaa waan jiruuf, kun yoo ta’e, Ixoophiyaan Tigree fi Amaarri aangoof irratti wal dorgamu jiraachuu hin danda’u. Waan kana ta’eef, Tigrooti fi dhaaboti Amaahaaraa, G-7 fi Arbenyoochi jedhaman, dursa, Ixoophiyaa jiraachisuuf, qabsoo bilisummaa Oromiyaa irratti waliin qabsaawuu akka qaban dhoksaatti dubbatanii akkaataa itti waloon Oromo irratti duulan irratti waliigalanii jiru. Amina shaffisaa, ummatni Oromoo ittiin gara walabummaa Oromiyaatti fiigaa jiru kana dhaabuuf akka Tigree fi Amahaaraatti kallaattiin hojjechuu waan hin daneenyeef, quunnamtii G-7 fi Arbenyoochi, Oromoota tokkummaa Ixoophiyaatti amananii fi ABOtti gufuu ta’uu danda’an waliin qabu dhimma bahhun G-7 fi Arbenyoochi keessaan maallaqaan bitanii : teessuma ummataa yaamuun, barruun, media fi kkf dhimma bahanii: ABO, akeeka walabummaa Oromiyaa inni bakkaan gahuuf qabsaawu, imaammata, murtii fi jaarmaa qeerroo irratti olola diiggaa oofuun ABO fi ummata Oromoo gidduutti garaagarummaa uumuu, hamilee ummata Oromoo cabsuu fi dandeettiin Oromoo, tokkummaan mootummaa wayyaanee irratti akka hin qiyyaafatne godhuun umurii aangoo Ixoophiyaa/wayyaanee/Habashaa gateettii fi dugda Oromoo irratti dheeressuu dha. ABO fi ummatni Oromoo, wayyaanee dhiisee wal loluu irratti akka qiyyaafatu godhuu dha. G-7, ESAT TV irratti sagantaa Afaan Oromoo kan eegaleef, akeeka kana bakkaan gahuuf ta’ee, Oromoota bilisummaa Oromiyaatti waan hin amanneef ABO irraa jibbansa hamaa qaban walitti qabachuutti jira. Isaan kun, yeroo adda addaatti, ESAT TV irratti bahanii : ABO, akeeka isaa, qabsoo walabummaa Oromiyaa kan ummata bal’aa Oromoon haamatame fi sochii qeerroo xiqqeessuu ykn ammo akka abbaa itti ta’anitti ololachuuf deemu. Isaan kun, OPDO Amaharaa ti. SHIRA 3ffaa. Shirri 3ffaan ammoo, shira mootummaan wayyaanee/Ixoophiyaa, Ameerikaa fi Awurooppaa waloon ABO, qabsoo walabummaa Oromiyaa fi sochii qeerroo irratti hojjetuuf karoorfatanii jiranii dha. imaammata bara qirchannaa ardii Afriikaa Oromoo irratti baafatan sana haga ammaa hordofaa akka jirani fi jibbansa hamaa kan shanyummaa irratti hundaawe Oromoof akka qaban, dhummaati ummata Oromoo irra gahe irratti yaada isaan kennatan caalaa raga biroon hin jiru. Biyyoota adda addaatti nammi tokko yoo ajjeefame sadarkaa mootummaatti kan balaaleffatamu ogguu ta’u, Ameerikaa fi Awurooppaa biratti, garuu, lubbuun Oromoo, hanga lubbuu tisiisaa illee akka hin geenye,akkasumas, dantaa wayyaanee/Ixoophiyaa/habashaa fi kan isaanii tikfachuu malee, Oromoon yoo miliyoonaan dhume dhimma isaanii akka hin taane ibsa “haasaaabbaa fi ilmaa fakkaatu” isaan baasan irraa hubatuun ni danda’ama. Bara Minilik Oromoo miliyoona 5 fixe, callisanii ilaaluu qofaa osoo hin taane, gorsaa akka turan sanitti, ibsi isaan baasan, Oromoon maaliif ajjeeffamaa osoo hin taane, ajjeechaa Wayyaaneen geggeessaa jirtu saaxilamuun irra hin turre kan jedhu fakkaata. Ajjeechaan kun, Oromoo irratti osoo raawwataa jiruu, dhiigi daa’imman Oromoo karaa irraa osoo hin qoorin fi haati daa’iman Oromoo, rasaasa Ameerikaa fi Awurooppaa irraa Wayyaanee/Ixoophiyaaf fe’ameen dhumanii, gadda osoo hin xumuratin, mootummaa nama nyaataa wayyaaneef haaratti gargaarsa maallaqaa doolara miliyoonaan lakkaawamu akka kennaniif labsan. Ameerikaa fi Awurooppaan, leenjistoota farra riphee lolaa mootummaa Ixoophiyaaf/wayyaaneef erguun, akkaataa itti mootummaan Ixoophiyaa qabsoo bilisummaa Oromiyaa cabsu irratti leenjii haarawaa kennaafii jiru. Mootummaan Wayyaanee/Ixoophiyaa, fira isaanii waan ta’eef: ajjeechaa, hidhaa, dhiitamma mirga dhala namaa fi saamicha mootummaan kun geggeessaa jiru, dantaa Ameerikaa fi Awurooppaa kan tiksu akka ta’etti fudhatnii jiru. Kun osoo: Chaayinaa, Raashiyaa, Eritrea, Zimbaabuwee, Burundii, Sooriyaa, Kooriyaa Kaabaa ta’ee akkasitti bira hin darban turan. Diigamuu Impaayera Ixoophiyaa, kan ummattooti cunqurfamoon: ajjeechaa, hidhaa, saamicha, dhiitama mirga dhala namaa, hiyyummaa, beela, daara, dhukkuba, salphinaa fi tuffatamuu irraa ittiin boqotuuf deemaniif yaadda’uu malee, du’a ummata Oormootiif gaddaa fi yaaddoo cimaa Ameerikaa fi Awurooppaa irraa hin dhageenye. Kun hundi, saba Oromoo jedhamuuf jibbansa hamaa akka isaan qaban kan garsiisuu dha. Kana qofa osoo hin taane, Oromoota hannisaan keessaa badde, rakkoo garaa isaanii malee rakkoon ummata Oromoo itti hin dhagahamne, akkasumas, saba isaanii ganuun, haadha fi abbaa isaanii ille ganan walitti qabanii ijaaruun maqaa jarmaa siyaasaa kennaniif, ABO dura dhaabuun irree Oromoo laameshuuf tattaaffiin isaan godhaa turan qabsoo bilisummaa Oromiyaa akeeka isaa irraa dhaabuu waan dadhabeefi, mootummooti Ameerikaa fi Awurooppaa, dhaaba haaraa, ABO fi qabsoo walabummaa Oromiyaa gufachiisuuf caalaatti ni hojjeta jedhanii yaadan maallaqa ramaduufiin ijaaruuf namoota leenjifatanii fi media bananiifii qopheeffatanii jiran. Isaan kun, yeroo gabaabaa booda, biyya alaa taa’anii dhaaba ijaarratuun lola faranjooti akka banamu barbaadan, faranjoota bakka bu’anii ABO iratti labsuuf deemu. Isaan kun, saroota dallaa faranjii dura dhaabbatanii: ABO, qabsoo bilisummaa Oromiyaa fi sochii qeerrootti dutanii, ciniinuu waan hin dandeenyeef, dha. Sarooti kun, eergaa faranjoota irraa fudhataniin, ABO fi sochii qeerroo irratti duuluun dhaaba maxxannee Ameerikaa fi Awurooppaa ta’anii, lafa qotee bulaan Oromoo irraa buqqifame irratti investment goggeeffataa jiran akka tiksaniif barbaadu. SHIRA 4ffaa. Qabsoon walabummaa Oromiyaa ABO’n geggeeffamu, daangaa/gidaara: gosaa, naannoo, amantii fi gitaa mootummaan Ixoophiyaa/Wayyaanee Oromoo gidduutti sararuuf/ijaaruuf gannoota dheeraaf hojjete caccabsee, ummata Oromoo biyya keessaa fi ala jiraatu hunda walitti dhangalaasuun :sagalee tokkoon, dhaadannoo tokkoon,dhaaba tokko jalatti, akeeka tokkoof, ummatni Oromoo golee Oromiyaa mara keessa jiru tokkummaan akka ka’u godheera. Kun, jaarraa 16ffaa asitti, injifatnoo yeroo jalqabaaf argamee dha. Kun ta’uun isaa, Oromoo gargaar qooduun bargaanfatee aangoo irra turuuf kan mootummaan Wayyaanee/Ixoophiyaa karoorfate objuu qofatti kan hambise waan ta’eef , tooftaa dulloomaa ummatni Oromoo harkatti tufe haaromsee dhimma itti bahuuf yaaluunis mul’ataa jira. Kunis, qabsoo bilisummaa fi haqaa ummatni Oromoo irree tokkichaan geggeessaa jiru kana fudhatama dhabsiisuu fi gargar qooduuf jecha, qabsoo amantii Isilaamaa akka ta’etti dhiyeessuuf yaaluu dha. Ummati Oromoo,“biyyi kan waloo, amantiin ammoo kan dhuunfaa” akka ta’e, akkasumas,maddi salphinaa fi tuffatamuu Oromoo, gabrummaa Ixoophiyaa/wayyaanee jalatti kufuu qofa akka ta’uu akka gaariitti waan amanuuf, daangaa amantii hunda caccabsee, tokkummaan gara galma walabummaa Oromiyaatti fiigaa jira. Addi Bilisummaa Oromoo, amantii hunda walqixa kabaja’ mirga Oromoon hundi waan fedhetti amanuuf qabu wabii ta’eefi tiksa. Akeeki Adda Bilisummaa Oromoo, mootummaa walaba Oromiyaa, amantii kamiifuu hin baabsine gadi dhaabuu dha. Walumaagalatti, yeroo ammaa, yeroo qabsoon ummata Oromoo fi ummattoota cunqurfamoo Impaayera Ixoophiyaa, mootummaa walaba kan saboota dhaluuf dorrobee jiru kanatti, bifa armaan oliitiin mootummaan wayyaanee waraabessa afur armaan olii dhimma bahuun dorroba sana gatachiisuuf karoorfatee hojjechuutti jira. Ummatni Oromoo fi ummattootni cunqurfamoon Impaayera Ixoophiyaa, mootummaa walaba kan mataa isaaniitti heerumuuf kaadhimamanii ogguu jiran kanatti, shiroota armaan olii afraniin, mootummaan Wayyaanee/Ixoophiyaa, ummattoota cunqurfamoo walabummaatti heerumuuf kaadhimamanii jiran kana butee gudeeduun Ixoophummaa irraa dhalchuuf socho’aa jira. Taankii fi xiyyaarri, akkasumas, waraanni kummi hedduun mootummaan wayyaanee ijaarrate fi hidhachifamee saboota kana irratti bobbaafame, ABO fi akeeka walabummaa Oromiyaa galii isaa irraa dhowwuu akka hin dandeenye, shirooti kunis akeeka kana galma isaa irra dhowwuu hin danda’an. Haa ta’u malee, ummatni Oromoo fi ummattooti cunqurfamoon Impaayera Ixoophiyaa hundi, shiroota afran, diinni, qabsoo isaa, walabummaa dhaluuf dorrobee jiru ittiin gatachiisuuf karoorfatee jiru kana dursee beekee, balaa isaan qabsoo isaa irraan gahuu danda’an dammaqiinsaa fi gootummaan dura dhaabbatee fashalsiisuuf qophaahuu qaba. Qabsoon ummattoota cunqurfamoo Impaayera Ixoophiyaa, ummattoota cunqurfamoo Impaayera Ixoophiyaaf: bilisummaa, nagaa, badhaadhinaa fi gammachuu dhaluuf dorrobee oggaa jiru kanatti, dorrobi kun akka gatatuuf shiroota bifa armaan oliitiin mootummaan wayyaanee/Ixoophiyaa hojjetu, dammaqiinsaan hordofee, caccabsee fi lafatti dhidhiitee irra tarkaanfachuun, fiigicha gara bilisummaatti godhaa jiru itti fufee, madda shiroota kanaa kan ta’e, mootummaa Ixoophiyaa/Wayyaanee bakkaa buqqisee, mootummaa walaba kan mataa isaa daddaffiin labsachuu qaba. Injifatnoo Ummata Cunqurfamoo Impaayera Ixoophiyaa hundaaf ! Oroomiyaan ni bilisoomti !


Ibsa Adda Bilisummaa Oromoo

Ibsa Adda Bilisummaa Oromoo Duullii Mootummaan Faashistii Wayyanee Ummata Oromo irratti labsitee falmii Bilisumaa irraa hin ugguru Ergamaan wayyaanee Hayilamariyam Dassaaleny fooddaa televiziyoona Itoophiyaa irratti bayee tarkaanfii cimtuu isin irratti fudhaanna jechuun lola diinummaa Ummata oromoo irratti labsee jira. Ummanni Oromoo lola mootummaan shoororkeessituun wayyanee irratti labsite kana ufirraa ittisuu duwwaa osoo hin taane mootummaa sab-bicuu tana hiddaan isii buqqisuu qaba. Mootummaan bicuun wayyaanee masaraa mootummaa Itoophiyaa erga qabatee yakka dhala namoomaa ummata Oromoo irratti hojjataa turte, ammallee itti jirti. Ijoollee, dubartii, manguddoo, barataa, qotee bulaa, hojjatee bulaa, dubrattii ulfaa osoo hinjjenne haga mana jireenyaatti dhaxxee ajjeesaa jirti. Kuni yakka sanyii duguuggaati. Ji’a afran darbe mootummaan woyyanee ilmaan Oromoo dhibba sadii oli ajjeestee, kuma kudhaanii olii hiitee jirti. Kumni kudhanii oli bakki isaan bu’an hin beekkamu. Walumaa gala yakkii mootummaan wayyanee ilmaan Oromoo irratti hojjataa jirtu kun yakka duguuggaa sanyiiti. Oromoo akka sabaatti lafa irraa balleessudha karoorfatte. Yakkamtoonni kuni mana murtii yakka addunyaa irratti dhiyaatanii yakka dalaganiif itti gaafatamu qaban. Yakka kana saaxiluufii seeratti dhaleeysuuf ABOn waan isaa danda’amee hunda ni goodha. Mootummaan nama nyaataan wayyaanee kuni ilmaan Oromoo mirga isaaniitiif karaa nagayaatiin falmaa jiran harka keennisiisuuf jecha meeshaan isaan itti hinfayyadamin hinjiru. Yakka Oromoo lafarraa duguugu itti jiran kana wayyaanee fi jala deemtonni isii hundi itti gaafatama jalaa hin bayan. Lolli Wayyaaneen oromoo irratti labsitee shoorarkeessaa jirtu kun jibbansa wayyaaneen ummata Oromoo irraa qabdu mudhisa. Kuni kanaan ta’ee osoo jiruu gootonni ilmaan Oromoo sodaa tokkoo malee mootummaa haga funyaaniitti hidhaatte kana afoo dhaabbataanii mirga abbaa biyyumaa isaaniitiif falmaa godhaa jiran kana hedduu diinqisiifataa haga Oromiyaan bilisoomtutti falmiin abbaa biyyummaa kun ka itti fufu ta’uu firaa fi diinallee beeksifna. Addi Bilisummaa Oromoo gochaa suukanneessaa fi shoorarkeessaa mootummaa Wayyanee jabeessee balaaleffata. Furmaanni ciniinnatanii, mudhii hidhatanii, jabaatanii waan danda’ame hundaan diina amala bineessaa qabuu kana ofirraa buqqisu akka tahe dhaammanna. Qabsoon ummanni Oromoo mirga eenyummaatiif geggeeysaa jiru mirga sabaafii sablammootaa maraaf bu’a qabeeyyii waan taateef sabaa fi sab-lammiin Itoophiyaa keessa jiraatan hundi qabsoo ummanni oromoo mootummaa faashisti wayyaanee irratti godhaa jiru waliin akka hiriiran waamicha goonaaf. Dhaabbonni Oromoo hundi roorroo hamtuu amma Oromoorra gahaa jirtu tana hubatuun hatattamaan tokkummaa mooraa qabsoo oromoo utubanii cimsuun sossooha ummataa kana akka finiinsan maqaa Oromummaatiin kadhanna. ADDA BILISUMMAA OROMOO TOKKUMMAAN HUMNA!!! INJIFANNOO UMMATA OROMOOf!!! Guraandhaala 26, 2016 Dubbataa Dhaabaa: Obboo Qaasim Abbaa Nashaa Phone:651-808-8771 Web page: www.oromo-liberationfront.org